Ούρδα… Το παραδοσιακό τυρί που κινδυνεύει με εξαφάνιση - Parga Patatoukos\nHome > news > Ούρδα… Το παραδοσιακό τυρί που κινδυνεύει με εξαφάνιση\nΟύρδα… Το παραδοσιακό τυρί που κινδυνεύει με εξαφάνιση\nΠΑΤΑΤΟΥΚΟΣ ΠΑΡΓΑ Κυριακή, Ιανουαρίου 14, 2018 ΝΕΑ ΗΠΕΙΡΟΥ, news\nΤο τυρί Ούρδα, που παρασκευάζεται από τυρόγαλο, αποτέλεσε το αντικείμενο ερευνητικού έργου που υλοποιήθηκε στον ΕΛΓΟ- Δήμητρα και στο Τμήμα Γάλακτος Ιωαννίνων. Το έργο, με επιστημονική υπεύθυνη την Ελένη Παππά, χρηματοδοτήθηκε από τον Δήμο Κόνιτσας καθώς πρόκειται για ένα από τα τυριά που παρασκευάζονταν, κατεξοχήν, στην Αετομηλίτσα.\nΈτσι μελετήθηκε ο τρόπος παρασκευής ενός παραδοσιακού προϊόντος, καταγράφηκαν τα πλεονεκτήματά του και γίνονται προτάσεις για τις προοπτικές που μπορεί να έχει.\nΕίναι γνωστό ότι τα παραδοσιακά τρόφιμα αποτελούν στοιχείο του πολιτισμού των κατοίκων μιας περιοχής που εκτός από τη θρεπτική τους αξία περιέχουν και ένα πλήθος κοινωνιολογικών συμβολισμών. Ο τομέας των παραδοσιακών τοπικών προϊόντων εμφανίζει σημάδια σθεναρής αντίδρασης στα καταναλωτικά πρότυπα που προσπαθεί να επιβάλλει η παγκοσμιοποιημένη οικονομία κι έτσι παρατηρείται μια στροφή προς τα παραδοσιακά προϊόντα, τονίζεται στα συμπεράσματα της μελέτης.\nΟύρδα… Το παραδοσιακό τυρί που κινδυνεύει με εξαφάνιση Reviewed by ΠΑΤΑΤΟΥΚΟΣ ΠΑΡΓΑ on Κυριακή, Ιανουαρίου 14, 2018 Rating: 5 Το τυρί Ούρδα, που παρασκευάζεται από τυρόγαλο, αποτέλεσε το αντικείμενο ερευνητικού έργου που υλοποιήθηκε στον ΕΛΓΟ- Δήμητρα και στο Τμή...


Κυνικά καύματα | Η ΚΑΘΗΜΕΡΙΝΗ\nΑλλά εντάξει. Καλοκαίρι είναι, ζέστη θα κάνει. Αυτό ήταν το φυσικό κι αυτό είναι. Το φυσικό; Να τος ο κόμπος στο χτένι, που δεν «λύνεται» σαν να ‘ναι γόρδιος δεσμός· χρειάζεται λεπτότερο «χειρουργείο». Φυσικό είναι λοιπόν και το σαρανταδυάρι. Και εντέλει ανεκτό, λίγο αν προσέξουμε. Το αφύσικο άρχισε να εμφανίζεται αφότου έγινε κραυγαλέα η διαφορά ανάμεσα στη θερμοκρασία που καταγράφουν τα θερμόμετρα και στη θερμοκρασία που νιώθουμε εμείς, με την ευαίσθητη σάρκα μας. Η «σάρκινη» θερμοκρασία λοιπόν ξεπερνάει την υδραργυρική κατά τρεις – τέσσερις βαθμούς, ίσως και περισσότερους. Με αποτέλεσμα την ασφυξία που αισθανόμαστε όλοι, παρά τους ανεμιστήρες και τα κλιματιστικά.


Binotto - Αν οι κανονισμοί αλλάξουν, τέλος η ένσταση - F1RACINGNEWS\nSeptember 4, 2020 September 4, 2020 Γιώργος Λιακόπουλος\tF1, Ferrari, FIA, Italian GP, Mattia Binotto, Racing Point\nΗ Ferrari δια στόματος Binotto ανακοίνωσε την απόσυρση της από την ένσταση κατά της Racing Point, εάν υπάρξουν νέοι κανόνες από την FIA\nΗ Racing Point τιμωρήθηκε με πρόστιμο 400 χιλιάδων ευρώ και αφαίρεση 15 βαθμών από το πρωτάθλημα των κατασκευαστών. Αιτία ήταν η αντιγραφή μέρους της RP 20, από το περσινό μονοθέσιο της Mercedes (W10 Hybrid). Η Renault ήταν η πρώτη ομάδα που άρχισε τον κύκλο των ενστάσεων και αποχώρησε από αυτό, πριν από λίγες μέρες. Η Ferrari είναι η μοναδική ομάδα που δεν έχει αποχωρήσει από τις ενστάσεις κατά της ομάδας.\nΗ προσφυγή της Ferrari είναι ακόμη ενεργή, αλλά η ομάδα έχει δηλώσει ότι θα την αποσύρει μόλις συμφωνηθούν οι νέοι κανονισμοί.\n“Επιβεβαιώσαμε τη διαμαρτυρία μας, γι ‘αυτό έχουμε κάνει ένσταση για την απόφαση των αγωνοδικών των προηγούμενων αγώνων. Ο λόγος είναι ότι είμαστε απόλυτα πεπεισμένοι ότι αυτό που έκανε η Racing Point αυτή τη σεζόν δεν είναι σωστό. Πιστεύουμε ότι είναι αντίθετο με την αρχή του αθλητισμού μας και πιστεύουμε ότι δεν μπορεί να συμβεί στο μέλλον“.\nΟ Mattia Binotto κοιτάζει τις επιδόσεις της Ferrari φέτος\n“Από αυτή την άποψη ζητάμε και ζητάμε σαφήνεια από τη FIA. Αν μου λέτε και εσείς ότι θα τεθούν σε ισχύ κανονισμοί ή μια τεχνική οδηγία για το μέλλον το 2021, όπου είμαστε σίγουροι ότι δεν θα είναι δυνατή η αντιγραφή, τότε είμαστε έτοιμοι να αποσύρουμε την ένστασή μας“, δήλωσε για το ζήτημα ο Mattia Binotto.\n← To πιο γρήγορο ιταλικό μονοθέσιο την Παρασκευή ήταν της Alpha Tauri\nΠεριμένουν περισσότερα στη Redbull από το μονοθέσιο →


Διαβάσαμε το βιβλίο «1821-Ένα εικονογραφημένο ταξίδι προς την ελευθερία»\nby Πελιώ Παπαδιά/ 18 Μαρτίου, 2021/ Δεν υπάρχουν Σχόλια/\nΗ Μάρω Βασιλειάδου, δημοσιογράφος στην Καθημερινή, έγραψε το 1821-Ένα εικονογραφημένο ταξίδι προς την ελευθερία, με συνοδοιπόρους της τη Θέντα Μιμηλάκη, που έδωσε μαγευτική μορφή στο κείμενο και ζωντάνεψε πρόσωπα και καταστάσεις με την ιδιαίτερη ματιά της, τον καθηγητή Ιστορίας στο Τμήμα Ιστορίας και Αρχαιολογίας του Πανεπιστημίου Κρήτης Ηλία Κολοβό, που είχε την επιστημονική επιμέλεια, και τις Εκδόσεις Διόπτρα, που εξέδωσαν αυτό το εξαιρετικό ιστορικό βιβλίο. Οι δημιουργοί καλούν μικρούς και μεγάλους να δούμε αλλιώς τον κόσμο του 1821 και να συνεχίσουμε το ταξίδι της φλογερής ιδέας της ελευθερίας που ξεκίνησε τότε.\nΌπως λέει η συγγραφέας, όλα ξεκίνησαν καθώς σκάλιζε τη βιβλιοθήκη της. Άνοιξε μια πόρτα στο παρελθόν και συνάντησε –σαν να ‘χαν πάλι αποκτήσει σάρκα και οστά– όλους τους πρωταγωνιστές της Επανάστασης, όλους τους προγόνους μας. Αποφάσισε, λοιπόν, να γράψει για ένα ταξίδι που ξεκίνησε από τον Ρήγα Βελεστινλή και έφτασε ως τον Ιωάννη Καποδίστρια, για μια πορεία που ξεκίνησε από ιδέες, ποιήματα και ελπίδες και έφτασε στη δημιουργία ενός καινούργιου κράτους, μικρού και φτωχού μεν, παρόντος, δε, στον ευρωπαϊκό χάρτη. Στόχος της, όπως και του επιστημονικού της συνεργάτη κ. Κολοβού, ήταν να προσελκύσουν τα παιδιά και τους νέους, ώστε να γνωρίσουν αυτή την περιπέτεια του ελληνικού έθνους, που εμπεριείχε όλα τα χαρακτηριστικά της νιότης –ενθουσιασμό, τόλμη και όνειρα– με λόγια λίγα και καλά. Και τα κατάφεραν· άριστα!\nΤο ταξίδι ξεκινάει από τη γνωριμία μας με τις μεγάλες Αυτοκρατορίες του 19ου αιώνα, την Οθωμανική, την Αψβουργική και τη Ρωσική, που άρχισαν να αμφισβητούνται από τις ιδέες του Διαφωτισμού. Ενάντια στους Οθωμανούς, άλλωστε, επαναστάτησαν οι Ρωμιοί, ενώ κεντρικό ρόλο στην Επανάσταση έπαιξαν με τη στάση τους (ουσιαστικά δεν στήριξαν τους υπόδουλους Έλληνες, που είχαν μεγάλες προσδοκίες) και οι Κεντροευρωπαίοι και οι Ρώσοι.\nΈπειτα, γνωρίζουμε τον Ρήγα και τα επαναστατικά του σχέδια, που έθεσαν γερά θεμέλια σε όσα πέτυχαν οι Έλληνες είκοσι τριάντα χρόνια μετά τον θάνατό του, αλλά και το επαναστατικό πείραμα των Επτανήσων. Ακολουθεί το κεφάλαιο Φιλική Εταιρεία, με τον σπουδαίο Αλέξανδρο Υψηλάντη και τους συνεργάτες του Εμμανουήλ Ξάνθο, Νικόλαο Σκουφά, Αθανάσιο Τσακάλωφ, Παναγιώτη Αναγνωστόπουλο και Γρηγόριο Δικαίο (τον γνωστό μας Παπαφλέσσα), ενώ επόμενος σταθμός μας είναι η Κωνσταντινούπολη, με τις συνοικίες της, και πιο γνωστή απ’ όλες το Φανάρι.\nΣειρά έχει η ναυτιλία, τόσο ισχυρή στις αρχές του 19ου αιώνα, ώστε μπόρεσε να βοηθήσει στην έκβαση της επανάστασης τόσο οικονομικά, όσο και χάρη στη μετατροπή των εμπορικών πλοίων σε πολεμικά και στη δύναμη και στις ικανότητες των έμπειρων καπεταναίων. Έπειτα, συναντάμε τις διάφορες σημαίες, τα πανιά εκείνα που μετετράπησαν σε πολεμικά σύμβολα και ανέμιζαν μπροστά τους οι εξεγερμένοι. Κι έπειτα τη δημοτική ποίηση, τα κλέφτικα τραγούδια, γεμάτα θαυμαστές ιστορίες για τα κατορθώματα των παλικαριών που ζούσαν στα βουνά και ετοιμάζονταν να διώξουν τον τουρκικό ζυγό. Η ποίηση, όμως, δεν ήταν μόνο λαϊκή: Οι αναγνώστες γνωρίζουν τον Ανδρέα Κάλβο και τον Διονύσιο Σολωμό, δυο σπουδαίους λογοτέχνες που έγραψαν σπουδαία ποιήματα (Ωδές, Ύμνος εις την Ελευθερίαν, Ελεύθεροι Πολιορκημένοι) για τον αγώνα των Ελλήνων.\nΠού βρίσκονταν, όμως, πριν από την Επανάσταση οι γυναίκες; Προφανώς, δεν είχαν τη δυνατότητα, λόγω της θέσης τους και των στερεοτύπων που τις συνόδευαν, να διαδραματίσουν ρόλους σημαντικούς όσο αυτοί των ανδρών, όμως υπήρξαν και σημαντικές εξαιρέσεις, που δεν περιορίστηκαν στο κέντημα, στο ράψιμο, στο πλέξιμο και στις δουλειές του σπιτιού, αλλά μορφώθηκαν και βοήθησαν να προετοιμαστεί ο ξεσηκωμός και να ενημερωθούν οι Ευρωπαίοι για τον ελληνικό αγώνα. Αυτές ήταν ορισμένες από τις Φαναριώτισσες, αλλά και η Ελισάβετ Υψηλάντη (μητέρα του Αλέξανδρου, του Δημήτριου και του Νικόλαου), η Ελισάβετ Μουτζάν-Μαρτινέγκου και η Ευανθία Καΐρη.\nΤα πάντα είναι πλέον έτοιμα. Τα δόντια τρίζουν και τα σπαθιά τροχίζουν. Έχει έρθει η ώρα της Επανάστασης. Οι αγωνιστές δεν έχουν τακτικό στρατό, αλλά γνωρίζουν κλεφτοπόλεμο και έχουν τα πολύτιμα όπλα τους στα χέρια τους. Η συνέχεια του βιβλίου μας ταξιδεύει καταρχάς στη Βοστίτσα (σημερινό Αίγιο) και στην Τριπολιτσά (σημερινή Τρίπολη), στην Καλαμάτα, στην Κορώνη, στη Μεθώνη, στην Πύλο, στο Ναύπλιο, στη Μονεμβασιά, στην Πάτρα, στο Άργος. Ο Μοριάς τραντάζεται και στα τέλη Μαρτίου σηκώνονται σχεδόν ταυτόχρονα τα λάβαρα του ξεσηκωμού, με κορυφαίο οπλαρχηγό τον Θεόδωρο Κολοκοτρώνη.\nΤον Μοριά ακολουθεί η Ρούμελη: Γίνονται μάχες και πολιορκίες σε Σάλωνα, Λιδωρίκι, Ταλάντι, Θήβα, Βασιλικά… Ο Αθανάσιος Διάκος υψώνει το λάβαρο της Επανάστασης στη Λιβαδειά, πριν χάσει τη ζωή του στην Αλαμάνα. Ο Οδυσσέας Ανδρούτσος και ο Γιάννης Γκούρας σταματούν τον Ομέρ Βρυώνη στο Χάνι της Γραβιάς. Την ηπειρωτική Ελλάδα ακολουθούν τα νησιά, με πρώτα την Ύδρα, τις Σπέτσες και τα Ψαρά, μα και τη Σάμο και τη Σαντορίνη. Στην Κρήτη, αλλά και στη Μακεδονία, η επανάσταση δεν ριζώνει και όσοι εξεγείρονται αντιμετωπίζονται άμεσα και με μεγάλη σκληρότητα.\nΙδιαίτερη μνεία δίνεται στις ελάχιστες γυναίκες πρωταγωνίστριες του Αγώνα: Η Μαντώ Μαυρογένους, η Δόμνα Βισβίζη και φυσικά η Λασκαρίνα Μπουμπουλίνα ξεχώρισαν και έγραψαν το όνομά τους στις σελίδες της ιστορίας. Ιδιαίτερη μνεία δίνεται και στους Φιλέλληνες, τους Ευρωπαίους εκείνους που από την αρχή ως το τέλος της επανάστασης βρέθηκαν με την ψυχή ή/και με το σώμα τους στο πλευρό των Ελλήνων, με ορισμένους, όπως τον Άγγλο Τζορτζ Μπάιρον, γνωστό μας μάλλον ως λόρδο Βύρωνα, να θυσιάζουν ως και τη ζωή τους για τον αγώνα.\nΑπό το 1822 έως το 1827\nΜετά την άλωση της Τριπολιτσάς, γεννιέται ένα νέο κράτος, η Ελλάδα, στο χωριό Πιάδα (σημερινή Νέα Επίδαυρος). Στην Α’ Εθνοσυνέλευση, μια επαναστατική κυβέρνηση, παρά τις διαφωνίες, ορίζει με ενθουσιασμό πρωθυπουργό και μινίστρους, ενώ ψηφίζει και Σύνταγμα. Φυσικά, τίποτα δεν έχει τελειώσει. Ακολουθούν σπουδαία γεγονότα, όπως η μάχη στα Δερβενάκια, η πυρπόληση της τουρκικής ναυαρχίδας από τον Κανάρη στη Χίο, οι αγώνες του Ανδρέα Μιαούλη στη θάλασσα, αλλά και καταστροφές, όπως αυτές των Κυδωνιών και των Ψαρών, η σφαγή της Χίου και η ήττα στο Πέτα. Μεταξύ 1823 και 1825, μάλιστα, ξεσπάει εμφύλιος πόλεμος, μεταξύ των Ελλήνων, με γνωστότερο θύμα του τον Οδυσσέα Ανδρούτσο.\nΤο Μεσολόγγι έχει τη δική του ξεχωριστή θέση στον αγώνα. Λόγω της κομβικής της θέσης και της αντίστασής της, η πόλη πολιορκείται τρεις φορές, με την τελευταία, αυτή του 1826, να έχει τραγική κατάληξη, την περίφημη και γενναία έξοδο με τους χιλιάδες νεκρούς. Όσο για την Αθήνα; Ναι μεν δεν είχε έρθει ακόμα η ώρα της να γίνει πρωτεύουσα, όμως είναι μια σημαντική πόλη που παραμένει σύμβολο του αρχαιοελληνικού πολιτισμού και είχε μεγάλη αξία. Πολλές πληροφορίες μάς δίνει ο Ιωάννης Μακρυγιάννης στα Απομνημονεύματά του. Η πολιορκία της Ακρόπολης, το 1826, οδήγησε στην οργάνωση των δυνάμεων στην Αττική, με μπροστάρη τον Γεώργιο Καραϊσκάκη, που συγκέντρωσε ένα τεράστιο στράτευμα, μα έχασε άδοξα τη ζωή του λίγο πριν από την τελική μάχη του Αναλάτου, όπου ο ελληνικός στρατός ηττήθηκε κατά κράτος.\nΌλα έμοιαζαν χαμένα, μέχρι την καθοριστική ναυμαχία του Ναβαρίνου, το 1827. Τότε πλέον, τρομοκρατημένες μάλλον μπροστά στη σύμπραξη Τούρκων και Αιγυπτίων, ανέλαβαν δράση οι ευρωπαϊκές δυνάμεις, με πρωτοβουλία της Μεγάλης Βρετανίας. Οι Μεγάλες Δυνάμεις, λοιπόν, όπως έμειναν γνωστές, η Αγγλία, η Γαλλία και η Ρωσία, και ο συμμαχικός στόλος αναχαίτισαν τον τουρκοαιγυπτιακό στόλο και έσωσαν την Ελληνική Επανάσταση λίγο πριν χαθεί.\nΤα θεμέλια του νεογέννητου κράτους\nΤο 1821-Ένα εικονογραφημένο ταξίδι προς την ελευθερία κλείνει μιλώντας στα παιδιά για το νεοσύστατο ελληνικό κράτος, με τα περιορισμένα σύνορα, για την πρώτη του πρωτεύουσα, το Ναύπλιο, για τον πρώτο κυβερνήτη, τον Ιωάννη Καποδίστρια, που προσπάθησε να δημιουργήσει ένα σύγχρονο κράτος, παρά τις όποιες δυσκολίες και το πλήρωσε τελικά με τη ζωή του, για την πρώτη Βουλή, το Βουλευτήριο, για τα πρώτα σχολεία, για το μεγάλο ορφανοτροφείο, για το πρώτο ελληνικό νόμισμα, για τα Συντάγματα και για τις Εθνοσυνελεύσεις.\nΚατά την ταπεινή μου γνώμη, η συγγραφέας κάνει μια εξαιρετική διαδρομή σε όλα όσα συνέβησαν λίγο πριν, κατά τη διάρκεια και μετά το τέλος της Επανάστασης, με κείμενο μεστό και κατανοητό, που όμως καταφέρνει να συμπυκνώσει δεκάδες πρόσωπα, γεγονότα και καταστάσεις, με αρωγό της και τις εικόνες της Θέντας Μιμηλάκη, που συμπληρώνουν τις λέξεις και εντυπωσιάζουν τους αναγνώστες. Ο γιος μου, δεκατριών ετών, ξεκοκάλισε το βιβλίο μόνος του σε δυο μέρες (έχει, άλλωστε, λατρεία στην ιστορία). Με την κόρη μου, δέκα μισό ετών, το διαβάζουμε μαζί σιγά σιγά. Είναι εξαιρετικό εργαλείο και για τη σχολική τάξη, αλλά και για τις (μελλοντικές) σχολικές γιορτές. Με τις εικόνες και τους χάρτες του, το βιβλίο μας μεταφέρει σε έναν κόσμο που υπήρξε πριν από διακόσια χρόνια και μας περιγράφει τα πιο σημαντικά γεγονότα. Όλοι μαζί, ταξιδεύουμε στην ιστορία και τη γεωγραφία για να συναντήσουμε τα πρόσωπα και τις ιδέες εκείνων που οραματίστηκαν την Ελλάδα ως ελεύθερο κράτος και κατάφεραν να κάνουν το όνειρό τους πραγματικότητα. Καλή ανάγνωση!\nΤο βιβλίο της Μάρως Βασιλειάδου 1821-Ένα εικονογραφημένο ταξίδι προς την ελευθερία κυκλοφορεί από τις Εκδόσεις Διόπτρα.\nTags: 1821-Ένα εικονογραφημένο ταξίδι προς την ελευθερία, Βιβλίο, Εκδόσεις Διόπτρα, ελληνική επανάσταση, Ηλίας Κολοβός, Θέντα Μιμηλάκη, Μάρω Βασιλειάδου, παιδικά βιβλία για το 1821, παιδικό βιβλίο


sportsthea: Α1 ΑΝΔΡΩΝ: Το πάνω χέρι ο Ολυμπιακός, 10-7 τον ΝΟ Βουλιαγμένης και 2-1 νίκες\nΑ1 ΑΝΔΡΩΝ: Το πάνω χέρι ο Ολυμπιακός, 10-7 τον ΝΟ Βουλιαγμένης και 2-1 νίκες\nΟΛΥΜΠΙΑΚΟΣ- Ν.Ο. ΒΟΥΛΙΑΓΜΕΝΗΣ 10-7\nΜία νίκη μακριά από την ανάκτηση των σκήπτρων στο πρωτάθλημα υδατοσφαίρισης της Α1 Εθνικής κατηγορίας Ανδρών βρίσκεται ο Ολυμπιακός.\nΟι ερυθρόλευκοι επικράτησαν με 10-7 του ΝΟ Βουλιαγμένης στον αποψινό τρίτο αγώνα της σειράς των τελικών των πλέι οφ στο κολυμβητήριο του Πειραιά και κάνοντας το 2-1 στις νίκες έχουν πλέον το αγωνιστικό, αλλά και το ψυχολογικό προβάδισμα στην υπόθεση – τίτλος.\nΑ’ ΠΕΡΙΟΔΟΣ: Μάζης 1-0, (περιφέρεια) 7.34, Γούνας 1-1 (π.π.) 6.51, Βλαχόπουλος 1-2 (περιφέρεια) 4.24, Σχίζας 2-2 (π.π.) 3.49, Μουρίκης 3-2 (φουνταριστός) 3.10, Καρούντζος 3-3 (περιφέρεια) 0.40.\nΒ’ ΠΕΡΙΟΔΟΣ: Φουντούλης Ι. 4-3 (π.π.) 7.19, Μάλιαρακ 5-3 (π.π.) 1.07.\nΓ’ ΠΕΡΙΟΔΟΣ: Μουρίκης 6-3 (π.π.) 5.19, Βλαχόπουλος 6-4 (π.π.) 4.32, Ντόσκας 7-4 (περιφέρεια) 4.09, Μυλωνάκης 7-5 (περιφέρεια) 2.49, Μάλιαρακ 8-5 (περιφέρεια) 2.22.\nΔ’ ΠΕΡΙΟΔΟΣ: Μάλιαρακ 9-5 (π.π.) 3.57, Γούνας 9-6 (π.π.) 3.18, Βλαχόπουλος 9-7 (π.π.) 1.36, Μάλιαρακ 10-7 (περιφέρεια) 1.22.\nΟΚΤΑΛΕΠΤΑ: 3-3, 2-0, 3-2, 2-2.\nΟΛΥΜΠΙΑΚΟΣ (Θοδωρής Βλάχος): Δεληγιάννης, Δελακάς, Μάζης 1, Καπότσης, Φουντούλης Ι. 1, Ποντικέας, Μπλάνης, Ντόσκας 1, Μουρίκης 2, Κολόμβος, Μάλιαρακ 4, Σχίζας 1, Φλώρος Χρ..\n5/9 π.π., 4 περιφέρεια, 1 φουνταριστό.\n4/8 π.π., 3 περιφέρεια.


asto99: Οκτωβρίου 2008\nΑπό το Τουρκικό τσαμασίρ=ασπρόρουχα. Δηλ. τα απαραίτητα για την μετακίνηση.\nΈκφραση "Μαζεψε τα τσαμασύρια σου και δίνε του/τράβα στό πειθαρχείο/στην απομόνωση".\nΠιθανότατα συνηθισμένη έκφραση στις φυλακές και το Στρατό.\nΑναρτήθηκε από Αρης Στουγιαννίδης στις 6:44 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠροσέθεσα ένα μελανόμορφο αγγείο που παριστάνει ένα σχολείο της αρχαιότητας και ξεκαθάρισα τη χρήση και τον προορισμό αυτού του ιστολογίου\nΑναρτήθηκε από Αρης Στουγιαννίδης στις 4:46 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕΚΦΡΑΣΕΙΣ προς ΕΤΥΜΟΛΟΓΗΣΗ.\nΟι αναγνώστες ας με ειδοποιούν αν ξέρουν την σημασία μιας έκφρασης η αν θέλουν να προσθέσουν κάποια έκφραση που χρειάζεται να ετυμολογηθεί.\nΗ σάρα και η μάρα\nΤο καβουράκι ως καπέλο\nΕκφράσεις που γνωρίζω την ετυμολογία τους\nΟι αναγνώστες ας με ειδοποιούν αν θέλουν να μάθουν τι σημαίνει ή από που προέρχεται η λέξη ή η έκφραση. θα γράψω κάτι γι΄αυτό και θα τους παραπέμψω στην σελίδα που το αναφέρω.\nΑμα με δεις γραψε μου\nΑς ελθωμε στο προκειμενο\nΔάγκωσε τη λαμαρίνα\nΕμεινε στα κρυα του λουτρου\nΈχασε τ΄αυγά και τά Πασχάλια\nΈχασε τον μπούσουλα\nΘα γυρίσει το Φυλλο\nΚατινιά - Κατινα\nΛωλός - λωλαίνομαι\nΜε το νι και με το σιγμα\nΝα μενει το βυσινο\nΤον πιάσανε στα πράσσα\nΤου διαβολου το καταστιχο\nΤου εψαλε τον αναβαλλομενο\nΤου τα είπε χύμα\nΤυπος και υπογραμμος\nΑναρτήθηκε από Αρης Στουγιαννίδης στις 8:36 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤο Μαύρο Χωριό της Σίφνου\nΑτεκμηρίωτες, αλλά λογικές, υποθέσεις για την ύπαρξη, την ονομασία και τις συνθήκες καταστροφής του.\nΑφιερωμένο στην παλιά καλή μου φίλη Λωρέττα Μωραΐτου\nΥπήρξε το Μαύρο Χωριό;\nΑν δεχθούμε ότι υπήρξαν 9 ελαιοτριβεία εκ των οποίων τα δύο σώζονται μάλλον θα έπρεπε να υπάρχει και ένας οικισμός. Ο ελαιώνας φαίνεται να υπάρχει ακόμα. Η αρχική μου άποψη ότι τα ελαιοτριβεία ανήκαν στο μοναστήρι μάλλον δεν στέκει. Το μοναστήρι θα έχτιζε ένα μεγάλο ή πολλά μικρά μαζεμένα ελαιοτριβεία. Άρα τα ελαιοτριβεία ανήκαν στους κάτοικους του Μαύρου Χωριού. Το Μαύρο Χωριό θα είχε τουλάχιστο 50 με 100 κάτοικους (ιδιοκτήτες των ελαιοτριβείων και εργάτες για τη συλλογή ελαιοκάρπου και λειτουργία των ελαιοτριβείων). Οι χωριάτες θα είχαν το κομπόδεμα τους άλλα δεν ήταν μονό αυτό που τράβηξε τους πειρατές.\nΛΛ Λεγόταν «Μαύρο Χωριό»;\nΝαι άλλα όχι γιατί το έκαψαν οι πειρατές. Το Χωριό θα είχε όνομα πριν το κάψουν. Για να μετονομασθεί σε «μαύρο Χωριό» θα πρέπει να πέρασαν πολλές γενιές που πια να είχαν ξεχάσει το όνομα του Χωριού και να το βάφτισαν ξανά όταν το είδαν έτσι καμένο.\nΊσως λέγονταν από την αρχή έτσι από τα απόβλητα των ελαιοτριβείων. Οι πίτες από πυρήνα των ελαιών που είναι κατάμαυρες πιθανόν να πετιόντουσαν στα πέριξ. Εννέα ελαιοτριβεία είναι πάρα πολλά για το απαιτούμενο λάδι για τους κάτοικους.\nΗ θάλασσα (Βλυχάδα ή Βαθύ) είναι κοντά ώστε με ένα καΐκι το λαδί να εξαχθεί για εμπορική εκμετάλλευση. Αν δεν κέρδιζαν από το εμπόριο δεν θα καθόντουσαν στο «Μαύρο Χωριό» μόνο και μόνο γιατί έχουν φθηνό λαδί. Επίσης οι κάτοικοι αφού εργαζόντουσαν στη συλλογή των ελιάς και στο λιοτρίβι θα ήταν νέοι, δυνατοί και υγιείς. Ότι πρέπει για το σκλαβοπάζαρο. Αν δεν υπήρχε εμπόριο το Χωριό θα ήταν παντελώς άγνωστο στους πειρατές.\nΤο έκαψαν οι πειρατές;\nΤο πιθανότερο είναι πως το έκαψαν. Προφανώς δεν είχαν προηγούμενα με τους κάτοικους που να μας κάνει να πιστέψουμε πως η πυρπόληση ήταν αντίποινα. Ο απαραίτητος πληροφοριοδότης τους θα ήταν κάποιος κάτοικος πιθανόν δυσαρεστημένος από το Χωριό.\nΓιατί το έκαψαν λοιπόν;\nΓια τον ίδιο λόγο που ανάβουν οι μελισσουργοί φωτιά: Για να βγάλουν τον κόσμο έξω από τα σιτία του. Η επιδρομή θα έγινε την νυκτά. Ήθελαν τους αιχμάλωτους για να πουληθούν στα σκλαβοπάζαρα του Αλγερίου. Όλοι συνελήφθησαν. Γι΄αυτό δεν υπήρξε κάνεις να αναστηλώσει το Χωριό. Από την φωτιά θα καταστράφηκαν και τα ελαιοτριβεία. Οι ελιές δεν είχαν άξια για να πάνε να τις πάρουν οι κάτοικοι της λοιπής Σίφνιοι. Αποτελούσαν πολύ βαρύ φορτίο και δύσκολη μεταφορά. Χωρίς ελαιοτριβεία ήταν ασύμφορη η μεταφορά τους. Έτσι το Χωριό έμεινε εγκαταλειμμένο για χρονιά.\nΔεν ξέρω τους κτίτορες του Αγ. Πολύκαρπου στη Σίφνο. Για τον Πολύκαρπο γνωστά είναι τα έξης:\nΕπίσκοπος Σμύρνης, του οποίου η Εκκλησία μας τιμά την μνήμη στις 23 Φεβρουαρίου.\nΌταν άρχισαν οι διωγμοί κατά των χριστιανών, επί αυτοκράτορα Αντωνίου Πίου, ο ανθύπατος της Μ. Ασίας Στάτιος Κορδάτος, μετά από μανιώδη απαίτηση του ειδωλολατρικού όχλου, συνέλαβε τον Πολύκαρπο και τον διέταξε να βλασφημήσει δημόσια το Χριστό.\nΟ γέροντας Eπίσκοπος απάντησε: «Επί 86 χρόνια Τον υπηρετώ, χωρίς καθόλου να με αδικήσει. Και πως μπορώ τώρα να βλασφημήσω τον Βασιλέα και Σωτήρα μου;»\nΑμέσως τότε, τον έριξαν στη φωτιά να καεί ζωντανός. Αλλά η φωτιά τον αφήνει ανέγγιχτο! Τότε, ένας δήμιος τον χτυπά με το ξίφος του και τον θανατώνει.\nΈτσι στις 23 Φεβρουαρίου του 167, ο μέγας αθλητής της πίστης τερματίζει τη ζωή του. Στο πρόσωπό του, βέβαια, εφαρμόστηκε πλήρως ο λόγος του Θεού στην Αποκάλυψη: «Μηδέν φοβού, α μέλλεις παθείν... Γίνου πιστός άχρι θανάτου και δώσω σοι τον στέφανον της ζωής». Δηλαδή, μη φοβάσαι γι’ αυτά που πρόκειται να πάθεις. Φρόντιζε να είσαι πιστός μέχρι θανάτου και εγώ θα σου δώσω το στεφάνι της αιώνιας ζωής.\n«Τήν κλῆσιν τοῖς ἔργοις σου, ἐπισφραγίσας σοφέ, ἐλαία κατάκαρπος, ὤφθης ἐν οἴκῳ Θεοῦ, Πολύκαρπε ἔνδοξε∙ σύ γαρ ως Ἱεράρχης, καί στερρός Ἀθλοφόρος, τρέφεις τήν Ἐκκλησίαν, λογικῇ εὐκαρπίᾳ, πρεσβεύων Ἱερομάρτυς, ὑπέρ τῶν ψυχῶν ἡμῶν ».\nΠιθανόν να επελέγη αυτός ο άγιος για να δώσει το όνομα του στην εκκλησιά γιατί το όνομα θεωρήθηκε γούρικο για τις εκεί δραστηριότητες: «Πολύς Καρπός»\nΟ Άγιος έμεινε ανέγγιχτος από την φωτιά άλλα το χωριό που προστάτευε έγινε στάχτη. Ίσως να είχε ρεπό την ήμερα εκείνη.\nΟ Αη Γιάννης ο «αποκεφαλιστής» (το σωστο : «αποκεφαλισθείς» ) είναι το μοναστήρι, δεν έχει μεγάλη ιστορική άξια. Οι «σαρανταπεντε Γιαννηδες» αποτελούν δείκτη της συχνής εμφάνισης του ονόματος και των αντίστοιχων εκκλησιών.\nΑναρτήθηκε από Αρης Στουγιαννίδης στις 7:38 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ Ελληνική αρίθμηση στην Αγία Γραφή\nΤώρα πια μας φαίνονται σαν περίεργα καραγκιοζάκια οι ημερομηνίες (κυρίως έτη) παλιών συγγραμμάτων. Μπορείτε να τις αποκωδικοποιήσετε με κλικ εδω Η Ελληνική αρίθμηση στην Αγία Γραφή\nΑναρτήθηκε από Αρης Στουγιαννίδης στις 4:15 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΣΥΚΑΡΗΣ Ή ΣΙΚΑΡΙΣ ‘Η ΣΙΚΑΡΗΣ\nΣην περίοδο 6-26 μ.X. ο Ρωμαίος Αυτοκράτωρ Οκταβιανός καθαιρεί τον Ηρώδη Αρχέλαο κι εγκαθιδρύει άμεση ρωμαϊκή διοίκηση στην Ιουδαία ώστε να επιτύχει την αποτελεσματική καταστολή του εβραϊκού εξτρεμισμού και των ανεξέλεγκτων μαχαιροβγαλτών "σικαρίων" που έσφαζαν και λήστευαν τους Ρωμαίους και άλλους εθνικούς της επαρχίας.\nΑναφέρονται στην καινή διαθήκη στις Πραξεις των αποστόλων\nΠράξεις Κεφ. 21:\n36 ηκολουθει γαρ το πλήθος του λαου κραζοντες αίρε αυτόν\n37 μελλων τε εισαγεσθαι εις την παρεμβολην ο Παυλος λεγει τω χιλιαρχω ει εξεστιν μοι ειπειν τι προς σε ο δε εφη ελληνιστι γινωσκεις\n38 ουκ αρα συ ει ο αιγυπτιος ο προ τουτων των ημερων αναστατωσας και εξαγαγων εις την ερημον τους τετρακισχιλιους ανδρας των σικαρίων\n39 ειπεν δε ο Παυλος εγω ανθρωπος μεν ειμι Ιουδαιος Ταρσευς της Κιλικιας ουκ ασημου πολεως πολιτης δεομαι δε σου επιτρεψον μοι λαλησαι προς τον λαον\n40 επιτρεψαντος δε αυτου ο Παυλος εστως επι των αναβαθμων κατεσεισεν τη χειρι τω λαω πολλης δε σιγης γενομενης προσεφωνησεν τη εβραιδι διαλεκτω λεγων ...\nΟι Σικάριοι είναι ένας όρος που εμφανίζεται , στην αμέσως προηγούμενη δεκαετία από την καταστροφή της Ιερουσαλήμ, στο 70 πΧ, με τούς εβραίους Ζηλωτές, που επιχείρησε να εκδιώξει τους Ρωμαίους και τους οπαδούς τους από την Ιουδαία. Οι Ζηλωτές κατέφευγαν ακόμα και στη δολοφονία να πετύχουν το στόχο τους. Έκρυβαν sicae, δηλ. μαχαίρια, από όπου έλαβαν και το όνομά τους «Σικάριοι». Σε λαϊκές συγκεντρώσεις, ιδιαίτερα κατά τη διάρκεια του προσκυνήματος στον Ιερό Όρος, μαχαίρωναν τους εχθρούς τους (Ρωμαίους ή συμπαθούντες), θρηνώντας επιδεικτικά μετά την πράξη τους για να διαφεύγουν τον εντοπισμό.\nΤα θύματα των Σικαρίων περιλαμβάνεται ο Αρχιερέας Ιωννάθαν, αν και είναι πιθανό ότι ο φόνος του ήταν υποκινούμενος από τον Ρωμαίο κυβερνήτη Felix. Ορισμένες από τις δολοφονίες είχαν τιμωρηθεί με σοβαρά αντίποινα από τους Ρωμαίους στο σύνολο του εβραϊκού πληθυσμού της χώρας. Σε άλλες περιπτώσεις, τους δωροδόκησε για να μην κτυπήσουν σκοπούμενα θύματα. Ακόμη και καταδικασμένοι Σικάριοι είχαν κατά καιρούς αφεθεί ελεύθεροι με την ελπίδα να λυπηθεί η οργάνωση τις ζωές των αντιπάλων.\nΜετά την απαγωγή του Γραμματέα Ελεάζαρ, διοικητή του Ναού, συμφώνησαν να τον απελευθερώσουν με αντάλλαγμα δέκα από τους συντρόφους τους που είχαν συλληφθεί.\nΗ Σικά ήταν ένα σπαθ ί στην αρχαία Ρώμη. Ήταν το όπλο της επιλογής που χρησιμοποιούνται από Θρακιώτες μονομάχους. Ήταν αρχικά απεικονίζεται ως καμπυλωτό σπαθί, (βλ. εικονα) με λεπίδα περίπου 16-18 ίντσες μεγάλη. Ο αργότερα η λεπίδα της σικά (από τα τέλη του πρώτου αιώνα μ.Χ.) είχε μια έντονη κλιση, σχεδόν 45 μοιρών, Αν και η πρώιμη έκοβε μόνο από την μια πλευρά, αργότερα η καμπυλωτή sica έκοβε και από τις δυο πλευρές της (πρβλ. Δίκοπο μαχαίρι). Το διακριτικό σχήμα σχεδιάστηκε για να ξεφύγει από τις πλευρές της ασπίδας του αντιπάλου, και να αλλά και να διευκολύνει την μαχαιριά στην πλάτη.\nΑρα η εταιρεια ΣΥΚΑΡΗΣ ΑΕ (βλ λογότυπο) θα επρεπε να λεγεται ΣΙΚΑΡΗΣ ΑΕ και ισως να επρεπε να πουλαει καρπουζια, αντι για ηλεκτρικα ειδη ή σύκα, αφου το σλογκαν ολα τα σφαζω ολα τα μαχαιρώνω» της ερχεται κουτι.\nΑναρτήθηκε από Αρης Στουγιαννίδης στις 8:52 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΕΠΩΝΥΜΑ, ΕΤΥΜΟΛΟΓΙΑ\nΛέμε τα έκανε «γης Μαδιάμ» και εννοούμε τα έκανε άνω κάτω.\nΤο κέντρο της χώρας των Μαδιανιτών. Ανατολικά του κόλπου της Άκαμπα. Επί Μωυσή έλεγχαν το Σινά. Η Σεπφώρα, η Γυναίκα του Μωυσή (κόρη του Ιοθόρ) ήταν Μαδιανίτισα.\n(Συνοπτική Εγκυκλοπαίδεια της Αγίας Γραφής . σελ 141).\nΑβακούμ – Κεφάλαιο Γ Στ. 6-8\n«...6. έστη και εσαλεύθη η γή. Επέβλεψε και διετάκη έθνη. Διεθρύβη τα όρη βία, ετάκησαν βουνοί αιώνιοι. 7. πορείας αιωνίας αυτού αντί κόπων είδον. Σκηνώματα Αιθιόπων πτοηθήσονται και αι σκηναί γης Μαδιάμ»\nΣτάθηκε [ο Θεός] και η γη σάλεψε. Έριξε τη ματιά του και τα έθνη έλειωσαν. Θρύψαλα γίνανε με βία τα όρη και λειώσανε βουνά αιώνια. Τον αιώνιο δρόμο του με κόπο ειδα. Τα στρατόπεδα των Αιθιόπων θα φοβηθούν και οι σκηνές από την περιοχή του Μαδιάμ .\nΉ στα Αγγλικά\nHoly bible – King James Version - Habakkuk 3\nHe stood and measured the earth: he beheld and drove asunder the nations; and the everlasting mountains were scattered, the perpetual hills did bow: his ways are everlasting. 7. I saw the tents of Cushan in affliction and the curtains of the land of Midian did tremble.\nΗ όλη ιστορία περιγράφεται στο Βιβλίο της Αγ. Γραφής - Κριτές – ΣΤ και Ζ.\n"Προσευχὴ ᾿Αμβακοὺμ τοῦ προφήτου μετὰ ᾠδῆς. - ΚΥΡΙΕ, εἰσακήκοα τὴν ἀκοήν σου καὶ ἐφοβήθην· 2 Κύριε, κατενόησα τὰ ἔργα σου καὶ ἐξέστην. ἐν μέσῳ δύο ζῴων γνωσθήσῃ, ἐν τῷ ἐγγίζειν τὰ ἔτη ἐπιγνωσθήσῃ, ἐν τῷ παρεῖναι τὸν καιρὸν ἀναδειχθήσῃ, ἐν τῷ ταραχθῆναι τὴν ψυχήν μου, ἐν ὀργῇ ἐλέους μνησθήσῃ. 3 ὁ Θεὸς ἀπὸ Θαιμὰν ἥξει, καὶ ὁ ἅγιος ἐξ ὄρους κατασκίου δασέος. (διάψαλμα). ἐκάλυψεν οὐρανοὺς ἡ ἀρετὴ αὐτοῦ, καὶ αἰνέσεως αὐτοῦ πλήρης ἡ γῆ. 4 καὶ φέγγος αὐτοῦ ὡς φῶς ἔσται, κέρατα ἐν χερσὶν αὐτοῦ, καὶ ἔθετο ἀγάπησιν κραταιὰν ἰσχύος αὐτοῦ. 5 πρὸ προσώπου αὐτοῦ πορεύσεται λόγος, καὶ ἐξελεύσεται εἰς παιδείαν κατὰ πόδας αὐτοῦ 6 ἔστη, καὶ ἐσαλεύθη ἡ γῆ· ἐπέβλεψε, καὶ διετάκη ἔθνη. διεβρύθη τὰ ὄρη βίᾳ, ἐτάκησαν βουνοὶ αἰώνιοι. 7 πορείας αἰωνίας αὐτοῦ ἀντὶ κόπων εἶδον· σκηνώματα Αἰθιόπων πτοηθήσονται καὶ αἱ σκηναὶ γῆς Μαδιάμ. 8 μὴ ἐν ποταμοῖς ὠργίσθης, Κύριε, ἢ ἐν ποταμοῖς ὁ θυμός σου; ἢ ἐν θαλάσσῃ τὸ ὅρμημά σου; ὅτι ἐπιβήσῃ ἐπὶ τοὺς ἵππους σου, καὶ ἡ ἱππασία σου σωτηρία. 9 ἐντείνων ἐντενεῖς τὸ τόξον σου ἐπὶ σκῆπτρα, λέγει Κύριος. (διάψαλμα). ποταμῶν ραγήσεται γῆ. 10 ὄψονταί σε καὶ ὠδινήσουσι λαοί, σκορπίζων ὕδατα πορείας αὐτοῦ· ἔδωκεν ἡ ἄβυσσος φωνὴν αὐτῆς, ὕψος φαντασίας αὐτῆς. 11 ἐπῄρθη ὁ ἥλιος, καὶ ἡ σελήνη ἔστη ἐν τῇ τάξει αὐτῆς· εἰς φῶς βολίδες σου πορεύσονται, εἰς φέγγος ἀστραπῆς ὅπλων σου. 12 ἐν ἀπειλῇ ὀλιγώσεις γῆν καὶ ἐν θυμῷ κατάξεις ἔθνη. 13 ἐξῆλθες εἰς σωτηρίαν λαοῦ σου τοῦ σῶσαι τὸν χριστόν σου· ἔβαλες εἰς κεφαλὰς ἀνόμων θάνατον, ἐξήγειρας δεσμοὺς ἕως τραχήλου. (διάψαλμα). 14 διέκοψας ἐν ἐκστάσει κεφαλὰς δυναστῶν, σεισθήσονται ἐν αὐτῇ· διανοίξουσι χαλινοὺς αὐτῶν ὡς ἐσθίων πτωχὸς λάθρᾳ. 15 καὶ ἐπεβίβασας εἰς θάλασσαν τοὺς ἵππους σου ταράσσοντας ὕδατα πολλά. 16 ἐφυλαξάμην, καὶ ἐπτοήθη ἡ κοιλία μου ἀπὸ φωνῆς προσευχῆς χειλέων μου, καὶ εἰσῆλθε τρόμος εἰς τὰ ὀστᾶ μου, καὶ ὑποκάτωθέν μου ἐταράχθη ἡ ἕξις μου. ἀναπαύσομαι ἐν ἡμέρᾳ θλίψεως τοῦ ἀναβῆναι εἰς λαὸν παροικίας μου. 17 διότι συκῆ οὐ καρποφορήσει, καὶ οὐκ ἔσται γενήματα ἐν ταῖς ἀμπέλοις· ψεύσεται ἔργον ἐλαίας, καὶ τὰ πεδία οὐ ποιήσει βρῶσιν· ἐξέλιπον ἀπὸ βρώσεως πρόβατα, καὶ οὐχ ὑπάρχουσι βόες ἐπὶ φάτναις. 18 ἐγὼ δὲ ἐν τῷ Κυρίῳ ἀγαλλιάσομαι, χαρήσομαι ἐπὶ τῷ Θεῷ τῷ σωτῆρί μου. 19 Κύριος ὁ Θεὸς δύναμίς μου καὶ τάξει τοὺς πόδας μου εἰς συντέλειαν· ἐπὶ τὰ ὑψηλὰ ἐπιβιβᾷ με τοῦ νικῆσαί με ἐν τῇ ᾠδῇ αὐτοῦ\nΑναρτήθηκε από Αρης Στουγιαννίδης στις 8:23 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕτικέτες ΕΚΚΛΗΣΙΑΣΤΙΚΕΣ ΕΚΦΡΑΣΕΙΣ\nΓεννήθηκε, χωρίς να το ζητήσει, στην Κυψέλη στα 1946.Τον έκαναν Χριστιανό με το ζόρι και μεγάλωσε εκεί. Σπούδασε Οικονομικά στην τότε ΑΣΟΕΕ (νυν Οικονομικό Πανεπιστήμιο) από τύχη. Ασχολήθηκε με την πληροφορική αναγκαστικά για να ζήσει επί 40 χρόνια. Μετά πήρε «σύνταξη» και το έριξε στην γλωσσολογική ιστορική και λαογραφική έρευνα και αυτό, παραδόξως, με την θέλησή του.


OSTRIA: Τα απλωμένα χέρια να γίνουν γροθιές\nΤα απλωμένα χέρια να γίνουν γροθιές\nΦτωχοί, άνεργοι και πεινασμένοι, δαρμένοι κι επιστρατευμένοι. Τρομακτική πραγματικά η εικόνα της Ελλάδας των μνημονίων και της άγριας επίθεσης του κεφαλαίου. Σοκ προκάλεσε η μαζικότατη προσέλευση χιλιάδων εξαθλιωμένων στη διανομή λαχανικών από αγρότες λαϊκών αγορών. Τα απλωμένα χέρια ικέτευαν για μια σακούλα ελάχιστης αξίας. Η φτώχεια βγήκε στους δρόμους....\nΤο 70% του λαού, σύμφωνα με έρευνα της ΓΣΕΕΒΕ, έχει κάνει πλέον περικοπές και στη διατροφή. Την ίδια ώρα που η πόλη αρχίζει να πεινάει, οι αγρότες βρίσκονται σε μαζικές κινητοποιήσεις γιατί δεν μπορούν να ζήσουν κι ετοιμάζονται να τα παρατήσουν! Η ξεδιαντροπιά και ο ανοικτός πια κοινοβουλευτικός ολοκληρωτισμός προς όφελος των εργοδοτών (των εφοπλιστών συγκεκριμένα) φάνηκε με την πολιτική επιστράτευση και των ναυτεργατών, που είναι απλήρωτοι από τους εφοπλιστές για έξι μήνες! Γι’ αυτή την Ελλάδα καμαρώνουν Σαμαράς, Βενιζέλος και Κουβέλης, να ο κατά Στουρνάρα σωστός δρόμος. Μήπως, όπως λένε, έρχεται ανάπτυξη και τα βάσανα τελειώνουν; Το επικαιροποιημένο μεσοπρόθεσμο πλαίσιο δημοσιονομικής στρατηγικής, που κατατέθηκε την Παρασκευή στη Βουλή, προβλέπει από το 2013 ως το 2016 περικοπές 1,37 δισ. στους μισθούς, 5,25 δισ. στις συντάξεις, 1,11 δισ. από υγειονομική περίθαλψη κ.ο.κ., ενώ υπάρχει το ενδεχόμενο για επιπλέον μέτρα σε περίπτωση αποκλίσεων, σχεδόν βέβαιο. Για να σταματήσει και να ανατραπεί αυτή η άγρια και χωρίς έλεος επιδρομή κυβερνήσεων – ΕΕ – ΔΝΤ απαιτείται η αντεπίθεση και η ταξική ανασυγκρότηση του εργατικού και λαϊκού κινήματος. Η πανελλαδική πανεργατική απεργία στις 20 Φεβρουαρίου, που έχουν προκηρύξει ΓΣΕΕ και ΑΔΕΔΥ για δικές τους σκοπιμότητες, μπορεί να γίνει σημείο καμπής για να περάσει ξανά η πρωτοβουλία των κινήσεων στο μαζικό κίνημα. Απαιτείται όμως γι’ αυτό να μη μείνει στον αυτόματο πιλότο της «κινηματικής ρουτίνας». Ενημέρωση του λαού, προκηρύξεις, εξορμήσεις, συνθήματα, περιοδείες. Συγκεντρώσεις και συνελεύσεις στους τόπους δουλειάς, στα σωματεία, παντού. Συντονισμός όσο το δυνατόν πιο πλατιά και με προοπτική των πρωτοβάθμιων σωματείων, σε ρήξη με τον υποταγμένο συνδικαλισμό. Με στόχο, όπως λέει και η ΑΝΤΑΡΣΥΑ, «τα απλωμένα χέρια, που επαιτούσαν για μια σακούλα τρόφιμα, να γίνουν γροθιές για να απαιτήσουν τη ζωή που κλέβουν κεφάλαιο και τρόικα». ΠΡΙΝ\nΑναρτήθηκε από OSTRIA στις 2/10/2013 08:43:00 μ.μ.


Demy - Golden Utopia\nΠέντε και ένα πράγματα που ίσως δεν γνωρίζατε για την τραγουδίστρια λίγο πριν το talk της στο Utopia @ Golden Hall.\nΗ Demy είναι μία pop star που άλλαξε την εικόνα της ελληνικής μουσικής σκηνής δημιουργώντας αίσθηση για την φρεσκάδα και το ταλέντο της. Η τραγουδίστρια που χρόνια κυκλοφορεί τη μία επιτυχία μετά την άλλη και έχει πρωταγωνιστήσει και σε μερικά από τα πλέον αγαπημένα μας musical δεν παύει ποτέ να μας εκπλήσσει με τις καλλιτεχνικές της επιλογές και το στιλ της.\nΗ Demy θα είναι καλεσμένη των MI-RO στη θεματική Eclecticism στο Utopia @ Golden Hall για να μοιραστεί μαζί μας όλα όσα θέλουμε να ξέρουμε για εκείνη και δεν γνωρίζουμε, να μας δώσει style tips και να απαντήσει στις πιο ανατρεπτικές ερωτήσεις. Λίγο πριν βρεθεί στο concept showroom, μοιραζόμαστε μαζί σας έξι πράγματα που ίσως να μην γνωρίζατε για την ίδια και ετοιμαζόμαστε για τα ενδιαφέροντα θέματα που θα συζητήσει στις 11/12 στις 18:00 στο χώρο του Utopia @ Golden Hall, όπου φυσικά μπορείτε ελεύθερα να παραβρεθείτε κι εσείς και να παρακολουθήσετε live το talk.\n1. Είναι μια pop star που αγαπά τα βιβλία και αν θέλετε να μάθετε το αγαπημένο της είναι η «Η αβάσταχτη ελαφρότητα του είναι» του Milan Kundera.\n2. Για όσους δεν το γνωρίζουν εκτός από τραγουδίστρια, η Demy σπουδάζει ακόμα νομική και το καλοκαίρι χρειαζόταν μόλις τρία μαθήματα για να πάρει το πτυχίο της.\n3. Για τους φανατικούς θαυμαστές της που χρειάζονται να μάθουν τον τυχερό αριθμό της, μπορούμε να τους πούμε ότι θεωρεί το 5.\n4. Οι φανς της Marvel και της DC καλό θα ήταν να γνωρίζουν ότι αν μπορούσε να είχε μια υπερδύναμη, θα ήθελε να είναι αόρατη και να διακτινίζεται.\n5. Η αγαπημένη χώρα για να ταξιδεύει η pop star είναι η Ισπανία, ενώ ο αγαπημένος της προορισμός στις Κυκλάδες είναι η Μήλος.\n6. Αν τύχει ποτέ να της κάνετε το τραπέζι, θα είναι πολύ χαρούμενη να της σερβίρετε σούσι που λατρεύει, αλλά το το γιαούρτι και το συκώτι δεν το θέλει καθόλου στο πιάτο της. Είναι δεινή μαγείρισσα και η ίδια.


Ο Neymar χάνει το Clásico - Opadoi Live\nΟ Neymar χάνει το Clásico\nΘα τιμωρηθεί μ’έναν αγώνα για την κόκκινη κι άλλους δύο για τα χειροκροτήματα\nΟ Neymar θα χάσει το Clásico στις 23 Απριλίου. Κι όλα για τα χειροκροτήματα που αφιέρωσε στον τέταρτο διαιτητή, συνοδευόμενα από κάτι ακόμα επιλήψιμο, αν κι αυτό το τελευταίο δεν περιλαμβάνεται στα πρακτικά που συνέταξε ο Gil Manzano. Ο Βραζιλιάνος θα τιμωρηθεί για ένα ματς για την αποβολή και δύο για την επιπολαιότητα υπό τη μορφή χειροκροτημάτων προς ένα μέλος της διαιτητικής ομάδας, σε μια ενέργεια που δεν κρίθηκε απ’τον διαιτητή στο γήπεδο, αν και την έκρινε αργότερα.\nΤο φυσιολογικό θα'ναι, αύριο το πρωί, να τιμωρήσει η Επιτροπή Ανταγωνισμού τον Neymar με τρία παιχνίδια (1+2), όντας δύο διαφορετικές ποινές, για δύο πράξεις άσχετες μεταξύ τους, αν και η μία είναι συνέπεια της άλλης. Η Barcelona θα παρουσιάσει πρώτα τα επιχειρήματα και στη συνέχεια θα προσφύγει στην Εφέσεων και η οποία θα συνεδριάσει την Τετάρτη το πρωί.\nΤα προηγούμενα δεν προσκαλούν σε σκέψη για μια μείωση της ποινής. Ούτε στην περίπτωση του Αντσελότι, ούτε στου Feghouli, ούτε στου Κριστιάνο Ρονάλντο δεν υπήρξε καμία συγχώρεση κι όλοι εξέτισαν την ποινή που τους επιβλήθηκε αρχικά και η οποία δεν κρίθηκε απ’τον διαιτητή αλλά απ’την Επιτροπή Ανταγωνισμού μετά τη σύνταξη των πρακτικών. Η Barcelona σκέφτεται να πάει μέχρι το τέλος και να προσφύγει σ’όλους τους νομικούς πόρους μπροστά σ’αυτό που θεωρεί μια άδικη μεταχείριση για μια αυθόρμητη αντίδραση του παίκτη.\nΤο περισσότερο που θα μπορούσε να πετύχει θα΄ταν η μείωση ενός απ’τους αγώνες, αλλά ακόμα κι αυτό είναι περίπλοκο λόγω της σαφήνειας της ενέργειας και της απερισκεψίας του Βραζιλιάνου.


Κωδικός προϊόντος: ACCD276 Κατηγορίες: ΝΕΑ ΕΙΔΗ, ΣΥΛΛΕΚΤΙΚΑ ΕΙΔΗ\nΚΑΤΑΣΚΕΥΑΣΜΕΝΟΣ ΑΠΟ ΤΗΝ ΙΣΤΟΡΙΚΗ ΚΑΙ ΠΡΩΤΟΠΟΡΟ ΣΤΑ ΟΡΓΑΝΑ ΑΚΡΙΒΕΙΑΣ, KERN, ΣΤΟ AARAU ΤΗΣ ΕΛΒΕΤΙΑΣ, ΑΥΤΟΣ Ο ΘΕΟΔΟΛΙΧΟΣ ΕΙΝΑΙ ΜΕΤΑΧΕΙΡΙΣΜΕΝΟΣ ΣΕ ΑΡΙΣΤΗ ΛΕΙΤΟΥΡΓΙΚΗ ΚΑΤΑΣΤΑΣΗ. ΟΙ ΘΕΟΔΟΛΙΧΟΙ ΑΥΤΟΥ ΤΟΥ ΤΥΠΟΥ, ΧΡΗΣΙΜΟΠΟΙΗΘΗΚΑΝ ΕΥΡΕΩΣ ΑΠΟ ΜΗΧΑΝΙΚΟΥΣ ΚΑΙ ΤΟΠΟΓΡΑΦΟΥΣ ΑΠΟ ΤΗΝ ΔΕΚΑΕΤΙΑ ΤΟΥ 30 ΜΕΧΡΙ ΑΥΤΗ ΤΟΥ 70, ΛΟΓΩ ΤΗΣ ΥΨΗΛΗΣ ΠΟΙΟΤΗΤΑΣ ΚΑΤΑΣΚΕΥΗΣ ΚΑΙ ΤΗΣ ΜΕΓΑΛΗΣ ΑΚΡΙΒΕΙΑΣ. ΓΙΑ ΤΟΝ ΛΟΓΟ ΑΥΤΟ ΗΤΑΝ ΕΠΙΣΗΣ Η ΕΠΙΛΟΓΗ ΤΩΝ ΣΩΜΑΤΩΝ ΜΗΧΑΝΙΚΟΥ ΠΟΛΛΩΝ ΕΘΝΙΚΩΝ ΣΤΡΑΤΩΝ, ΣΤΗΝ ΕΥΡΩΠΗ ΚΥΡΙΩΣ. Ο ΣΥΓΚΕΚΡΙΜΕΝΟΣ ΘΕΟΔΟΛΙΧΟΣ ΠΟΥ ΣΑΣ ΠΡΟΣΦΕΡΟΥΜΕ, ΠΡΟΕΡΧΕΤΑΙ ΑΠΟ ΣΠΙΤΙ ΣΤΗΝ ΤΡΙΠΟΛΗ, ΠΟΥ ΕΙΧΕ ΕΠΙΤΑΞΕΙ Ο ΓΕΡΜΑΝΙΚΟΣ ΣΤΡΑΤΟΣ ΚΑΤΑ ΤΗΝ ΔΙΑΡΚΕΙΑ ΤΗΣ ΚΑΤΟΧΗΣ ΚΑΙ ΕΜΕΙΝΕ ΠΙΣΩ ΜΕΤΑ ΤΗΝ ΑΠΟΧΩΡΗΣΗ ΤΟΥΣ. ΑΝ ΚΑΙ Η ΠΗΓΗ ΕΙΝΑΙ ΑΞΙΟΠΙΣΤΗ, ΕΝΝΟΕΙΤΑΙ ΟΤΙ ΔΕΝ ΜΠΟΡΟΥΜΕ ΝΑ ΔΙΑΣΤΑΥΡΩΣΟΥΜΕ ΚΑΙ ΝΑ ΕΠΙΒΕΒΑΙΩΣΟΥΜΕ ΤΟ ΙΣΤΟΡΙΚΟ ΑΥΤΟΥ ΤΟΥ ΠΡΟΙΟΝΤΟΣ.


Στάλα στάλα | Fukuru\nΔευτέρα 2 Αυγούστου, 2010 by Giorugosu\nΈχοντας πρόσφατα επισκεφθεί το σπήλαιο στην Χίο, περίμενα το σπήλαιο στην Αντίπαρο να είναι μία σταλιά. Για καλή μας τύχη διαψεύστηκα! Είναι αρκετά μεγάλο, 422 σκαλιά εάν θυμάμαι καλά, 844 περίπου ανέβα κατέβα σου βγαίνει λίγο ο πάτος. Πανέμορφο, εντυπωσιακό και αρκετά επιβλητικό.\nΌπως πάντα όμως υπάρχει κάτι που χαλάει την συνολική εικόνα. Ας αρχίσουμε από τις σημειώσεις. Σημειώσεις επάνω στα πετρώματα εννοώ… Μαρία & Φανή = B.F.F. 2005, Αντρέας + Λίνα L.F.E. 1999, τα οποία γράφτηκαν με ανεξίτηλο μαρκαδόρο για να προβληματίζουν τους επισκέπτες. Είναι ακόμη η Μαρία B.F.F. της Φανής; Αντέχει η αγάπη του Αντρέα για την Λίνα έως σήμερα;\nΒεβαίως το πιο αγαπημένο απ’όλα είναι το «γκράφιτι» που κοσμεί το κατώτερο σημείο του σπηλαίου: Όθωνας, Βασιλεύς των Ελλήνων 1840!!! Αδυνατώντας να πιστέψουμε ότι η γραφή είναι όντως του μαλάκα των Ελλήνων και όχι κάποιου φασιστοειδούς, κοντοστεκόμαστε να ακούσουμε το ποιηματάκι που λέει μία φωνή μέσα από τα αποκρουστικά μεγάφωνα που κοσμούν διάφορα σημεία του σπηλαίου και μαθαίνουμε και άλλα στοιχεία για την μαλακία των επισκεπτών. Ο Μαρκήσιος Ντουαντέλ, βρέθηκε λέει στο σπήλαιο ανήμερα των Χριστουγέννων και τέλεσε την λειτουργία των ημερών επάνω σε έναν σταλαγμίτη, επειδή ο σταλαγμίτης έμοιαζε με Αγία Τράπεζα… εννοείται ότι χάραξε αμέσως επιγραφή στον σταλαγμίτη που υπάρχει μέχρι και σήμερα και λέει: HIC IPSE CHRISTUS ADFUIT RJUS NATALI DIE MEDIA NOCTE CELEBRATO MDCLXXIII (Εδώ ο ίδιος ο Χριστός γιόρτασε, τα μεσάνυχτα των Χριστουγέννων του 1673).\nΚαι μετά η φωνή, μας αναφέρει εγκυκλοπαιδικά ότι για να δημιουργηθεί ένα εκατοστό πετρώματος πρέπει να περάσουν 80-120 χρόνια. Εάν συνδέσουμε τα 2 γεγονότα θα δούμε έναν παπάρα μεγάλης εμβέλειας να καταστρέφει τελέτουργικά το πέτρωμα προς ικανοποίηση των προκαταλήψεων και των δεισιδαιμονιών του.\nOne thought on “Στάλα στάλα”\nΤετάρτη 4 Αυγούστου, 2010 στο 8:48 πμ\nΊσως φταίει το γεγονός ότι το σπήλαιο της Αντιπάρου δεν έχει τόσο καλό και κυρίως τόσο αφοσιωμένο φύλακα, όπως των Ολύμπων…:)\nΓράψτε απάντηση στο tonisi Ακύρωση απάντησης


ad_placitum : Γιατί υποχρεωτικά συναλλαγές με «πλαστικό χρήμα»;\nΤο τελευταίο χρονικό διάστημα η έκφραση «πλαστικό χρήμα» βρήκε προσήκουσα θέση στα ρεπορτάζ των αστικών ΜΜΕ, και μάλιστα ενταγμένη στα μέτρα τα οποία επεξεργάζεται η κυβέρνηση προκειμένου να παρουσιάσει το αντιλαϊκό της πλαίσιο για τη συμφωνία με τους θεσμούς της τρόικας και συνδυασμένη με το θέμα της αντιμετώπισης της φοροδιαφυγής, πιο συγκεκριμένα της μη απόδοσης στην εφορία του ΦΠΑ από τις μεγάλες καπιταλιστικές επιχειρήσεις, αλλά και τους μικρομεσαίους και τους αυτοαπασχολούμενους. Τι σημαίνει «πλαστικό χρήμα»; Τραπεζικές κάρτες. Τις εκδίδουν οι τράπεζες όταν κάποιος «ανοίγει» λογαριασμό, είτε ταμιευτηρίου, είτε όψεως ή ακόμη και λογαριασμό μισθοδοσίας. Και αντί οι συναλλαγές να γίνονται με χρήματα γίνονται μέσω κάρτας. Ετσι, καθένας θα μπορεί να αγοράζει τα αναγκαία για τη ζωή του εμπορεύματα και υπηρεσίες από τις επιχειρήσεις, μέσω κάρτας. Αντί να πληρώνεις με ρευστό χρήμα, πληρώνεις με την κάρτα και η επιχείρηση μετά παίρνει τα χρήματά της από την τράπεζα. Αντίστοιχα, μπορείς να σηκώνεις χρήματα από το λογαριασμό σου μέσω του μηχανήματος ΑΤΜ που βρίσκεται έξω από κάθε κατάστημα ή υποκατάστημα τράπεζας. Αυτό βεβαίως έως τώρα είναι προαιρετικό, δηλαδή να έχεις λογαριασμό ταμιευτηρίου, ή όψεως, είναι λογαριασμοί που ανοίγει η τράπεζα για να γίνονται συναλλαγές με το Δημόσιο ή ακόμη και με ιδιωτικές επιχειρήσεις ή και λογαριασμό δανείου, π.χ. καταναλωτικού ή άλλων παρόμοιων. Βεβαίως, κάποιοι απ' αυτούς τους λογαριασμούς έχουν τόκους, π.χ. όταν κάνεις συναλλαγές με λογαριασμό όψεως, όπως και στο λογαριασμό δανείου. Στους λογαριασμούς ταμιευτηρίου ή μισθοδοσίας κάποιες τράπεζες βάζουν πληρωμή τέλους στις συναλλαγές.\nΠού είναι το πρόβλημα με όλα αυτά; Η κυβέρνηση, επειδή μπορεί να ελέγχει μέσω τραπεζών όλες τις συναλλαγές, προβάλλει το επιχείρημα ότι αν αυτές γίνονται με τραπεζική κάρτα δεν μπορεί να ξεφύγει κανείς από την απόδοση ΦΠΑ, αφού κόβονται επίσημες αποδείξεις με την κάρτα γι' αυτές τις συναλλαγές. Οποια επιχείρηση δεν αποδίδει ΦΠΑ μπορεί να εντοπιστεί, να πιαστεί και να πληρώσει. Ενώ με το κανονικό χρήμα μπορεί να μην κόβει αποδείξεις με δέλεαρ το μικρότερο ποσό που πληρώνουν οι εργαζόμενοι, αφού δεν πληρώνουν ΦΠΑ. Μ' αυτή τη λογική, πασχίζουν να πείσουν τους ανθρώπους του μόχθου ότι η τραπεζική κάρτα συμβάλλει στο να μη χάνονται έσοδα του κράτους τα οποία τάχα θα αυξηθούν, άρα θα ενισχύσουν και τις παροχές για λαϊκές ανάγκες, αλλά θα χτυπηθεί και η φοροδιαφυγή, ώστε να εξαναγκαστούν να αποκτήσουν με οποιονδήποτε τρόπο τραπεζική κάρτα γιατί τάχα είναι σε όφελός τους. Αυτό, δε, θα νομοθετηθεί για να είναι υποχρεωτική η εφαρμογή του. Εως τώρα γίνεται υποχρεωτική η μισθοδοσία του Δημοσίου μέσω τραπεζικών λογαριασμών, ενώ με τον ίδιο τρόπο δίνονται και οι συντάξεις. Επίσης, έχουν κάνει υποχρεωτική και τη μισθοδοσία στον ιδιωτικό τομέα μέσω τραπεζών, αλλά λόγω κρίσης δεν εφαρμόζεται πάντα και παντού. Λένε επίσης ότι αυτό θα εφαρμοστεί πιλοτικά στα νησιά το καλοκαίρι για συναλλαγές πάνω από 70 ευρώ.\nΣαν αληθινός φαίνεται ο βασικός λόγος για την υποχρεωτική συναλλαγή με τραπεζική κάρτα, δηλαδή ως μέσο υποχρεωτικής είσπραξης από τους λαϊκούς ανθρώπους και ελέγχου για την απόδοση στην εφορία του ΦΠΑ. Αλλά δεν είναι αυτός ο βασικός λόγος. Αλλωστε, ο ΦΠΑ αποδίδεται από τις επιχειρήσεις και όχι από τις τράπεζες. Αρα, μόνο ως μέτρο εκφοβισμού λόγω δυνατότητας ελέγχου μπορεί να θεωρηθεί. Αυτή η υπόθεση είναι ένα ακόμη μέτρο ενίσχυσης των τραπεζών. Οχι μόνο ή κυρίως λόγω των τραπεζικών τελών στις συναλλαγές. Αλλά, ουσιαστικά, επειδή το εργατικό, το λαϊκό εισόδημα, αντί να βρίσκεται στην τσέπη των ανθρώπων του μόχθου, στο «οικογενειακό ταμείο», θα βρίσκεται στα ταμεία των τραπεζών. Επομένως, στα ταμεία των τραπεζών το εργατικό, το λαϊκό εισόδημα γίνεται κεφάλαιο για τις τράπεζες. Οι τράπεζες το τζιράρουν και βγάζουν κέρδη απ' αυτό. Οι τράπεζες μπορούν να διαχειρίζονται σε όφελός τους αυτό το χρήμα, επειδή τα αποθεματικά τους είναι τεράστια και ταυτόχρονα επειδή η συναλλαγή ενός εργαζόμενου με την αγορά ενός εμπορεύματος γίνεται σήμερα, αλλά η είσπραξη της επιχείρησης από την τράπεζα μετά από συγκεκριμένες μέρες, με βάση συμφωνία επιχείρησης - τράπεζας. Ταυτόχρονα, μπορούν με αυτό το χρήμα να αυξάνουν τα αποθεματικά τους και να διευκολύνονται στις δικές τους συναλλαγές. Αυτή είναι η πραγματική ουσία του συγκεκριμένου μέτρου. Ολα για το κεφάλαιο, λοιπόν, από την κυβέρνηση...


ΣΚΕΦΤΟΜΑΣΤΕ ΕΛΛΗΝΙΚΑ: ΝΙΚΑΙΑ. ΑΡΙΣΤΕΡΙΣΤΙΚΕΣ ΑΝΘΕΛΛΗΝΙΚΕΣ ΟΡΓΑΝΩΣΕΙΣ Μ.Κ.Ο , ΚΕΕΡΦΑ, κ.λ.π. ΕΜΠΑΣΑΝ ΣΤΟ ΣΧΟΛΕΙΟ ΜΑΣ ΤΑ ΠΑΙΔΙΑ ΤΩΝ ΜΟΥΣΟΥΛΜΑΝΩΝ ΛΑΘΡΟΜΕΤΑΝΑΣΤΩΝ. ΒΙΝΤΕΟ\nΝΙΚΑΙΑ. ΑΡΙΣΤΕΡΙΣΤΙΚΕΣ ΑΝΘΕΛΛΗΝΙΚΕΣ ΟΡΓΑΝΩΣΕΙΣ Μ.Κ.Ο , ΚΕΕΡΦΑ, κ.λ.π. ΕΜΠΑΣΑΝ ΣΤΟ ΣΧΟΛΕΙΟ ΜΑΣ ΤΑ ΠΑΙΔΙΑ ΤΩΝ ΜΟΥΣΟΥΛΜΑΝΩΝ ΛΑΘΡΟΜΕΤΑΝΑΣΤΩΝ. ΒΙΝΤΕΟ\nΣύμφωνα με το σχεδιασμό του υπουργείου Παιδείας τα παιδιά θα διδάσκονται μέχρι τις 6 το απόγευμα, ενώ ήδη έχει καθοριστεί η αίθουσα που θα διεξάγονται τα μαθήματα. Όπως άλλωστε εξήγησε ο γενικός γραμματέας του υπουργείου Παιδείας, Γιάννης Παντής, που υποδέχτηκε χθές τα παιδιά στο σχολείο:...\n«Το υπουργείο Παιδείας εφαρμόζει απολύτως το πρόγραμμα που έχει σχεδιάσει για τη σταδιακή ένταξη όλων των παιδιών των προσφύγων στο σχολικό σύστημα». Ο κ. Παντής διευκρίνισε ότι μετά την ολοκλήρωση του προγράμματος -το οποίο θα επιτευχθεί στο τέλος της άλλης εβδομάδας- θα έχει καλυφθεί το σύνολο των 100 σχολείων που εντάχθηκαν σε όλη την χώρα.\nΑνώνυμος 1 Φεβρουαρίου 2017 - 10:44 μ.μ.\nΟ Παντηςπου χαριζε ταμπλετ σε ηθοποιό απο το μαγαζι του ΑΠΘ.Ανθελλην\nΑνώνυμος 2 Φεβρουαρίου 2017 - 12:47 π.μ.\nΑυτοί απλά είναι ανθέλληνες προδότες. Οι γονείς γιατί τους ανέχονται και δεν τους σπανουν στο ξύλο?\nΑνώνυμος 2 Φεβρουαρίου 2017 - 8:09 π.μ.\nΓιατί κοιμούνται σαν τα ζώα!! Οταν σε μερικά χρόνια η κορούλα τους θα φορά μπούρκα τοτε να δω τι θα λένε ....\nΑνώνυμος 2 Φεβρουαρίου 2017 - 3:33 π.μ.


“Δεν νιώθω πίεση για τις τρεις ήττες αλλά γιατί προπονώ την Μακάμπι” | ebasket.gr\nΚεντρική Διεθνή Ευρωλίγκα “Δεν νιώθω πίεση για τις τρεις ήττες αλλά γιατί προπονώ την Μακάμπι”\nΔημοσίευση στις 22/10 17:43\nΗ Μακάμπι αντιμετωπίζει αύριο (23/10 20:00) την Χίμκι για την 5η αγωνιστική της Ευρωλίγκας, και θέλει να επιστρέψει στις νίκες μετά από τρείς σερί ήττες. Ο Γιάννης Σφαιρόπουλος σε δηλώσεις του ενόψει της αυριανής αναμέτρησης, τόνισε ότι νιώθει πίεση επειδή προπονεί την Μακάμπι, αλλά ΄χι για τις ήττες, ενώ αναφέρθηκε και στην κακή προετοιμασία της ομάδας του εξαιτίας του κορωνοϊού.\n“Αντιμετωπίζουμε μια κατάσταση, στην οποία δεν είχαμε βρεθεί ποτέ τα δύο τελευταία χρόνια. Ωστόσο αυτή είναι μια νέα σεζόν, μια παράξενη σεζόν με παράξενες συνθήκες λόγω του κορωνοϊού. Δεν ψάχνω δικαιολογίες, αλλά αυτή είναι η πραγματικότητα. Η προετοιμασία μας γι’ αυτή τη σεζόν δεν ήταν αρκετή και γι’ αυτό ευθύνεται ο κορωνοϊός.\nΧάσαμε τρία παιχνίδια στη σειρά, αλλά θα έπρεπε να είχαμε αποφύγει μόνο την ήττα από τη Μπάγερν, γιατί ήταν σε εντός έδρας παιχνίδι. Παίξαμε χωρίς τους οπαδούς μας, αυτές δεν είναι συνθήκες όμοιες με αυτές που επικρατούσαν τα δύο τελευταία χρόνια. Πέρυσι κερδίσαμε 7-8 αγώνες εδώ στο τελευταίο λεπτό. Φέτος δεν το έχουμε αυτό. Χάσαμε εκτός έδρας από την ΤΣΣΚΑ στο τελευταίο λεπτό, από τον Ολυμπιακό στο τελευταίο δευτερόλεπτο.\nΤο να κερδίσεις εκτός έδρας στην Ευρωλίγκα δεν είναι εύκολο και οι συνθήκες είναι εντελώς διαφορετικές εξαιτίας του κορωνοϊού. Πρέπει να μείνουμε συγκεντρωμένοι, ξέρουμε ότι τα καλά αποτελέσματα θα έρθουν”.\nΓια το αν αισθάνεται πίεση από τις τρεις σερί ήττες:\n“Είπα στη διοίκηση ότι από τη στιγμή που ολοκληρώσαμε τόσο αργά μια τόσο δύσκολη σεζόν όπως η περσινή, η φετινή σεζόν δεν θα είναι εύκολη. Κι αυτό επιβεβαιώνεται μέχρι στιγμής. Είναι ακόμα πολύ νωρίς για να πούμε τι θα γίνει στη συνέχεια. Η σεζόν είναι μεγάλη, πρόκειται για ένα μαραθώνιο. Όλα είναι ανοικτά. Όπως χάσαμε από την Μπάγερν, μπορούμε να κερδίσουμε ένα αντίστοιχο παιχνίδι εκτός έδρας.\nΔεν αισθάνομαι πίεση, επειδή ξεκινήσαμε με μία νίκη και τρεις ήττες τη σεζόν. Αισθάνομαι πίεση επειδή είμαι προπονητής της Μακάμπι Τελ Αβίβ. Βάζω πίεση στον εαυτό μου και την ομάδα, έτσι έχω μάθει να δουλεύω. Αλλά δεν αισθάνομαι παραπάνω πίεση από αυτήν.\nΕμπιστεύομαι τους παίκτες και την ομάδα, παρόλο που έχουμε πολλά σκαμπανεβάσματα. Θα παλέψουμε, είμαστε μια ομάδα που μάχεται. Αν χάναμε με 20 πόντους, μπορεί να ένιωθα μεγαλύτερο άγχος. Χάσαμε τρία παιχνίδια στη σειρά, αλλά θα μπορούσαμε και να τα είχαμε κερδίσει, να είμαστε τώρα στο 4-0 και πολύ πιο αισιόδοξοι”.\nΠροηγούμενο “Βασιλιάς” και στο ΝΒΑ 2k21 o Λεμπρόν! (pic)\nΕπόμενο Επιβεβαιώθηκε ο Ξανθόπουλος: Μισοί την Παρασκευή και μισοί το Σάββατο στην Αθήνα για τον Κολοσσό!


Με ομιλία Μητσοτάκη, αυλαία στο 12ο Συνέδριο της Νέας Δημοκρατίας - Ελλάδα - Νέα Κρήτη\nΤώρα διαβάζετε: Με ομιλία Μητσοτάκη, αυλαία στο 12ο Συνέδριο της Νέας Δημοκρατίας\nΑνανέωση 16/12/2018, 14:50\nΜε βασικό σύνθημα «Ελλάδα μπορούμε», ολοκληρώνεται σήμερα το 12ο Τακτικό Συνέδριο της Νέας Δημοκρατίας.\nΟι εργασίες θα τελειώσουν με την εκλογή για την ανάδειξη των μελών της Πολιτικής Επιτροπής του κόμματος και με ομιλία του Κυρ. Μητσοτάκη, η οποία και ξεκίνησε λίγο μετά τις 2.30 το μεσημέρι.\n«Από εδώ και πέρα πρώτα θα πρέπει στο κόμμα όλοι να σηκώνουν ψηλά τη σημαία της ιδεολογίας του» τόνισε ο Κ. Χατζηδάκης\nΗ ΝΔ έχει πετύχει να αναγεννηθεί σε όλα τα επίπεδα, ανέφερε ο πρόεδρος της ΟΝΝΕΔ Κώστας Δέρβος\n«Η ΝΔ έχει δημιουργήσει σαρωτική παράσταση νίκης. Έχει πετύχει να αναγεννηθεί σε όλα τα επίπεδα», τόνισε από το βήμα του συνεδρίου της ΝΔ ο πρόεδρος της ΟΝΝΕΔ Κώστας Δέρβος.\nΑναφερόμενος στην επανίδρυση της ΟΝΝΕΔ, ο κ. Δέρβος έκανε λόγο για success story της παράταξης και προσωπικά του Κυριάκου Μητσοτάκη.\nΧαρακτήρισε,σύμφωνα με το ΑΠΕ, επίσης κομβική την αναγέννηση της Δ.Α.Π ΝΔΦΚ και αναφέρθηκε «στη νίκη της στις φοιτητικές εκλογές».\nΆδωνις Γεωργιάδης: Η χώρα χρειάζεται πολιτική σταθερότητα, με μια κυβέρνηση μεταρρυθμιστική και ευρωπαϊκή\nΤις δυσκολίες και τις προοπτικές της επόμενης ημέρας των εκλογών σκιαγράφησε στην ομιλία του στο Συνέδριο της ΝΔ, ο αντιπρόεδρος του κόμματος, 'Αδωνις Γεωργιάδης, ενώ άσκησε σκληρή κριτική στην κυβέρνηση.Ξεκίνησε αναφερόμενος στον Αντώνη Σαμαρά: «Είναι προνόμιο που μιλώ ενώπιον του πρωθυπουργού που κράτησε την Ελλάδα στο ευρώ και την παράταξη όρθια, όταν οι θύελλες του λαϊκισμού σάρωναν τη χώρα, και του επόμενου πρωθυπουργού, του Κυριάκου Μητσοτάκη, που είμαι απολύτως βέβαιος ότι θα κάνει την Ελλάδα όπως την αξίζουμε».


Παραίτηση του Δ.Σ. του ΦοΔΣΑ «έδειξε» ο Δήμαρχος Ιωαννίνων! - Πρωινός Λόγος - Η καθημερινή εφημερίδα της Ηπείρου\nΠαραίτηση του Δ.Σ. του ΦοΔΣΑ «έδειξε» ο Δήμαρχος Ιωαννίνων!\n• Σε υψηλούς τόνους έγινε στο χθεσινοβραδινό Δημοτικό Συμβούλιο Ιωαννίνων προ ημερησίας συζήτηση για τη Διαχείριση των Απορριμμάτων και ειδικότερα των Σταθμών Μεταφόρτωσης και τη μεταφορά υπολείμματος, με το Δήμαρχο Μ. Ελισάφ ουσιαστικά να ζητά την παραίτηση της Διοίκησης του Φορέα για το διχασμό που έχει προκαλέσει.\n«Οι ευθύνες είναι πολλές και ανήκουν στο σύνολό τους στη διοίκηση του Αναγκαστικού Συνδέσμου. Με τις ενέργειές της έχει οδηγήσει σε διάσπαση τους Δήμους της Ηπείρου και σε μία ανεπίτρεπτη κόντρα με την Περιφέρεια η οποία μπορεί να έχει απρόβλεπτες συνέπειες. Ο Δήμος μας είναι ο πιο συνεπής έναντι των υποχρεώσεών του προς τον Σύνδεσμο. Είναι αυτός που είχε προειδοποιήσει για τον κατήφορο του ΦΟΔΣΑ. Η λογική του κατήφορου είναι ο πάτος και αυτό βιώνουμε τώρα» υπογράμμισε στην τοποθέτησή του ο Δήμαρχος Ιωαννίνων.\n«Η διοίκηση του ΦΟΔΣΑ δίχασε τους Δήμους, οδήγησε σε μετωπική αντιπαράθεση με την Περιφέρεια, έχει να επιδείξει ελάχιστο έργο και το κόστος λειτουργίας του είναι υψηλό. Τελικά αυτό που πληρώνουμε είναι μία καλή ΔΕΚΟ» ανέφερε ο κ. Ελισάφ, για να προσθέσει:\n«Θα πρέπει να ξεκαθαρίσουμε τι έχει υπογραφεί με την Περιφέρεια, ποιες είναι οι συμβάσεις, τι προβλέπουν, ποιες υποχρεώσεις απορρέουν από αυτές. Είμαστε κάθετα αντίθετοι σε μονομερείς ενέργειες. Η διαχείριση των απορριμμάτων είναι αρμοδιότητα των δήμων, όμως η αντιπαράθεση με την Περιφέρεια δεν βοηθά. Οφείλουμε όλοι να αναλάβουμε τις ευθύνες μας. Αν ήμουν στη θέση της διοίκησης του ΦΟΔΣΑ θα είχα παραιτηθεί. Δεν μπορεί να φέρει σε πέρας το έργο για το οποίο αναδείχθηκε».\nΟ επικεφαλής της «Ενότητας Πολιτών» και Αντιπρόεδρος του Δ.Σ. του ΦοΔΣΑ Θωμάς Μπέγκας, υποστήριξε ότι η λειτουργία του Φορέα θα κοστίζει λιγότερο στο Δήμο, από ότι ο Νομαρχιακός Φορέας, επιτέθηκε κατά της Δημοτικής Αρχής και ζήτησε αναλυτική συζήτηση στο Δημοτικό Συμβούλιο.\nΗ επικεφαλής της παράταξης «Ιωάννινα_2023» Τατιάνα Καλογιάννη, υπερασπίστηκε το έργο της ως αντιπεριφερειάρχη που είχε τη σχετική αρμοδιότητα. Υποστήριξε ότι ο Περιφερειακός ΦοΣΔΑ προβλέπεται να αναλάβει τα δικαιώματα και τις υποχρεώσεις που απορρέουν από κάθε προγραμματική σύμβαση, με τον επικεφαλής της παράταξης «Ανεξάρτητη Δημοτική Πρωτοπορία» Νίκο Γκόντα να κάνει λόγο για τραγελαφική κατάσταση να γίνονται αναθέσεις για το ίδιο αντικείμενο από δύο φορείς. «Ο Δήμος οφείλει να υπερασπιστεί τα συμφέροντα των πολιτών και εκεί αποσκοπούν όλες οι ενέργειες της Δημοτικής Αρχής», πρόσθεσε.\nΟ επικεφαλής της παράταξης «Πολίτες για την Ανατροπή» Λάζαρος Νάτσης, ανέφερε ότι «η Περιφέρεια έχει αναλάβει ένα ρόλο εξ αιτίας της αδυναμίας των δήμων, αλλά αυτό δεν μπορεί να συνεχιστεί», ενώ η Όλυ Τσουμάνη της παράταξης «Λαϊκή Συσπείρωση» υποστήριξε ότι στη διαχείριση των απορριμμάτων υπάρχει αντιπαλότητα μεταξύ επιχειρηματικών συμφερόντων.


Ο πρόεδρος της Βουλγαρίας Ρούμεν Ραντεφ Αδειάζει τα Σκόπια μπροστά στον πρόεδρο των Σκοπίων Ιβάνοφ.\n17/02/2018 - 1:46πμ\nΑκόμα και η Βουλγαρία αδειάζει ως μετανοούσα Μαγδαληνή τα Σκόπια για το όνομα Μακεδονία. Ο πρόεδρος της Βουλγαρίας Ρούμεν Ράντεφ, αποδεχόμενος των οποίων τον πρόεδρο των Σκοπίων Ιβάνοφ, διευκρίνισε σαφώς ότι οποιαδήποτε λύση του ονόματος του ονόματος των Σκοπίων δεν μπορεί να φύγει όχι μόνο την Βουλγαρία αλλά και τρίτες πλευρές.\nΕπειδή η μόνη τρίτη πλευρά είναι η Ελλάδα, καθίσταται προφανές ότι ο ραντεβού διαμήνυσε στα Σκόπια ότι “ούτε καν Βουλγαρία” απωθεί το όνομα των Σκοπίων που θίγει την Ελλάδα.\nΑς μην ξεχνάμε την φιλελληνική στάση του ραντεβού όταν ήρθε σε επίσημη επίσκεψη στην Αθήνα κατά τις συνομιλίες του με τον Προκόπη Παυλόπουλο. Έτσι δίνονται οι μάχες στα Βαλκάνια. όχι όπως ήταν η κατάσταση στα Βαλκάνια επί εποχής Κώστα Μητσοτάκη και Αντώνη Σαμαρά, Κώστα Σημίτη, Γιωργάκη Παπανδρέου, Και Αντώνη Σαμαρά.\nΣήμερα, Πρόεδρος Δημοκρατίας και κυβέρνηση είναι πατριώτες και ξέρουν να χτίζουν συμμαχίες στα Βαλκάνια καθώς και να κάνουν την Ελλάδα ηγέτιδα χώρα στην Βαλκανική. Όπως θα έλεγε ο Διονύσης Σαββόπουλος “Εδώ είναι Βαλκάνια δεν είναι παίξε γέλασε”!


ΗΜΕΡΑ 82: ΕΞΕΤΑΣΗ ΕΙΡΗΝΗΣ ΦΥΣΣΑ | Golden Dawn Watch\n82η Συνεδρίαση, Κλειστή Κεντρική Φυλακή Γυναικών Κορυδαλλού, 08.09.2016\nΕξακολουθεί να υπάρχει η δυνατότητα πρόσβασης και παρακολούθησης τη δίκης από το κοινό, με επίδειξη και παρακράτηση της αστυνομικής ταυτότητας. Υπήρχε παρουσία δημοσιογράφων και ελάχιστη παρουσία κοινού.\nΠαρόντες στη διαδικασία ήταν δυο (2) κατηγορούμενοι, οι Ι.-Β. Κομιάνος και Κ. Κορκοβίλης.\nIII. Συνέχιση της διαδικασίας: Εξέταση μάρτυρος Ειρήνης Φύσσα από τους συνηγόρους υπεράσπισης\nΔιάφοροι δημοσιογράφοι προσέγγισαν την μάρτυρα, Ειρήνη Φύσσα, σε σημείο μεταξύ της έδρας και της μάρτυρος, με σκοπό να την φωτογραφίσουν. Η Πρόεδρος αντέδρασε και τους ζήτησε να περιοριστούν στα προβλεπόμενα. Η μάρτυρας δήλωσε ότι δεν ήταν παρούσα, ότι γι’ αυτήν είναι επίπονη η όλη διαδικασία και ότι, οτιδήποτε γνωρίζει, επιχείρησε να το καταθέσει την προηγούμενη φορά που είχε εξεταστεί. Είδε τον αδελφό της νεκρό στο νοσοκομείο. Η γνώση της προέρχεται από την παρέα του Π. Φύσσα: Προσπαθούσε να καταλάβει τί συνέβη και της είπαν ακριβώς τί συνέβη εκείνο το βράδυ. Η μάρτυρας έχει συγκρατήσει ότι ο αδελφός της πήγε να παρακολουθήσει ποδοσφαιρικό αγώνα και δεν ξαναγύρισε. Δήλωσε δε ότι τα γεγονότα που έλαβαν χώρα έχουν κατατεθεί στο ακροατήριο και ότι δεν γνωρίζει κάτι άλλο.\nΣτη συνέχεια, η Πρόεδρος ρώτησε τους συνηγόρους πολιτικής αγωγής αν θέλουν να θέσουν ερωτήσεις στην μάρτυρα και οι τελευταίοι απάντησαν αρνητικά.\nΣτη συνέχεια, η Πρόεδρος ρώτησε τους συνηγόρους υπεράσπισης αν θέλουν να θέσουν ερωτήσεις στην μάρτυρα.\nΟ συνήγορος Β. Οπλαντζάκης ρώτησε την μάρτυρα αν ο αδελφός της ήταν στόχος της Χρυσής Αυγής και η μάρτυρας κατέθεσε ότι, από αυτά που κατατέθηκαν στο ακροατήριο, έτσι φαίνεται. Στις λοιπές ερωτήσεις του παραπάνω συνηγόρου, η μάρτυρας απάντησε ότι δεν ξέρει αν ο αδελφός της ήταν στόχος και ότι τα τραγούδια του ήταν τραγούδια για την αγάπη κ.λπ.\nΣτις ερωτήσεις της συνηγόρου Δ. Βελέντζα, που ακολούθησαν, η μάρτυρας απάντησε ότι η γνώση της προέρχεται από συγκεκριμένα άτομα, την Χρύσα Τοσλούκου κ.λπ. Δήλωσε ότι με την Τοσλούκου είχαν επαφές πριν το συμβάν και ότι, για κάποιο χρονικό διάστημα, έμενε ο αδελφός και οι γονείς της μαζί με την Τοσλούκου επί της οδού Καλιακάκη 28. Αμέσως μετά το τέλος της κατάθεσής της η μάρτυρας έφυγε από την αίθουσα υποβασταζόμενη από τον πατέρα της, σε άσχημη ψυχολογική κατάσταση.\nΙV. Συνέχεια σχολιασμού μαρτυρικών καταθέσεων εκ μέρους των συνηγόρων υπεράσπισης\nΟ συνήγορος Β. Οπλαντζάκης ανέφερε ότι κατ’ άρθρο 358 ΚΠΔ έχει ιδιαίτερη σημασία η αξιοπιστία των μαρτύρων, όχι μόνο επ’ ακροατηρίω αλλά και από τις καταθέσεις τους σε αστυνομικά τμήματα κ.λπ. Διερωτήθηκε πότε είναι πιο δυνατή η μνήμη ενός ανθρώπου, 16 ώρες μετά το συμβάν ή μήνες μετά. Δήλωσε δε ότι η αξιολόγησή του θα κινηθεί στις γραμμές των ερωτήσεων που έθεσε ο ίδιος στους μάρτυρες. Ως προς τον Χ. Χρηστίδη, ο οποίος έριξε τη «βόμβα» περί παρουσίας του κ. Δένδια, δεν επεκτάθηκε, αναμένοντας την πρόταση της Εισαγγελέως. Ως προς τη μαρτυρία της Χ. Ρουπακιά, που το επίδικο χρονικό σημείο ήταν συμπαθούσα, έστω υποστηρίκτρια της Χ.Α., θεωρεί ότι οι καταθέσεις της σχετικά με το ότι δεν πιστεύει ότι διέπραξε ο αδελφός της την ανθρωποκτονία πρέπει να ληφθούν υπόψη. Η ενημέρωσή της για τα γεγονότα εκείνης της νύχτας ήταν από τον αδελφό της και από τα μέσα κοινωνικής δικτύωσης. Ως προς τη μαρτυρία του Ν. Χατζηευστρατίου, ο συνήγορος θεωρεί ότι δεν μπορεί να είναι αξιόλογος μάρτυρας, καθώς δεν ήταν αυτόπτης. Ως προς την κατάθεση Ν. Μαντά, ο συνήγορος αναφέρθηκε στο παρουσιαστικό του και θεώρησε ότι είναι πιθανό να μη σέβεται τον όρκο του και την αλήθεια. Ο συνήγορος ανέφερε ότι όλοι οι φίλοι του Π. Φύσσα υποστήριξαν ότι δεν είχαν ενδιαφέρον την επίμαχη νύχτα να δουν τον ποδοσφαιρικό αγώνα. Ο συνήγορος θεωρεί ότι οι μάρτυρες περιήλθαν σε αντιφάσεις στις καταθέσεις τους, τις προανακριτικές και τις επ’ ακροατηρίω και αναφέρθηκε επιγραμματικά στους Μελαχροινόπουλο, Ν. Μαντά, Μ. Ξυπόλητο και Κοντονικόλα. Ως προς τους μάρτυρες αστυνομικούς, ο συνήγορος αναφέρθηκε στον Α. Τσολακίδη, που έκανε λόγο για «συνοχή των γεγονότων». Ο τελευταίος, έμμεσα είπε ότι η κίνηση των είκοσι είχε ως αποτέλεσμα να πάνε εκεί οι αστυνομικοί και να συλλάβουν τον Χ. Ρουπακιά και δεν ήξερε να καταθέσει αναφορικά με πράξεις συνέργειας και πώς υλοποιείται μια οργανωμένη πράξη ανθρωποκτονίας. Ως προς τον Δ. Χατζησταμάτη, λόγω όσων κατέθεσε ο τελευταίος, κατηγορούνται 18 άνθρωποι. Ο Τσολακίδης κατέθεσε ότι δεν άκουσε εμψυχωτικές ιαχές. Ως προς το “rotation” του μαχαιριού, ο συνήγορος ζήτησε κατάθεση ιατροδικαστή, αλλά το δικαστήριο δεν δέχθηκε το αίτημά του. Τέλος, υποστήριξε ότι για να ανέβει κάποιος στην ιεραρχία, πρέπει να είναι έξω από τη φυλακή και έτσι ενεργεί, ενώ ο Ρουπακιάς έπραξε τελείως διαφορετικά και κατέληξε εκεί.\nΣτη συνέχεια η συνήγορος Δ. Βελέντζα αναφέρθηκε πολύ επιγραμματικά στην κατάθεση του Δ. Βίντση. Αναφέρθηκε σε επεισόδιο-συμπλοκή, σύμφωνα με το σήμα. Αναφέρθηκε ακόμα στις ψεύτικες κάμερες του καταστήματος Χρηστίδη και ότι την επόμενη ημέρα ήλθε στο κατάστημά του ο υπουργός Δένδιας. Παρόμοια κατέθεσε και η ιδιοκτήτρια του καταστήματος Patistas, αναφέροντας ότι μετέβη στο σημείο ο αρχηγός της Αστυνομίας. Βάσει της κατάθεσης Χ. Ρουπακιά, ο αδελφός της ήταν διανομέας σε εταιρεία πετρελαιοειδών και παράλληλα εργαζόταν σε κατάστημα με ψαρικά είδη, όπου χρειαζόταν το μαχαίρι για το άνοιγμα των κιβωτίων. Η ιδιωτική συνομιλία της παραπάνω, για την οποία ρωτήθηκε από τις ανακρίτριες εφέτες, δεν πρέπει να χρησιμοποιηθεί. Ήταν η αδελφή του κατηγορουμένου, ιδιοκτήτρια του αυτοκινήτου αλλά και του μαχαιριού. Ως προς τον μάρτυρα Ν. Μαντά, δεν κατέθεσε για την κατηγορία της εγκληματικής οργάνωσης, μη όντας σε θέση προς τούτο. Το κατηγορητήριο αναφέρεται σε «ιαχές», ωστόσο ο παραπάνω δεν αντιλήφθηκε κάτι τέτοιο, ούτε συγκεκριμένα παραγγέλματα και εντολές. Ο παραπάνω ισχυρίστηκε ότι στην καφετέρια δεν ήξερε τα μισά άτομα της παρέας και ότι έξω από το Κοράλλι και στην οδ. Τσαλδάρη παρέμεινε η παρέα του Φύσσα επί 20′. Ο παραπάνω κατέθεσε ότι στο Α.Τ. τού έκαναν εξονυχιστικό έλεγχο, ενώ παρ’ ότι ασχολείται με τη μουσική δεν μπόρεσε να πει ούτε ένα στίχο. Η συνήγορος υποστήριξε ότι ο παραπάνω είναι συνδικαλιστής, δεν είναι αντικειμενικός και αντιφάσκει, ενώ βρέθηκε στη Νίκαια εκείνη την ημέρα αν και είναι κάτοικος Αιγάλεω. Ως προς τον Ξυπόλητο, η συνήγορος υποστήριξε ότι είναι πολιτικοποιημένος και μάλιστα κομματικοποιημένος μάρτυρας, και ότι δεν κατέθεσε τίποτε αναφορικά με την κατηγορία της εγκληματικής οργάνωσης, ούτε εξ ιδίας αντιλήψεως είχε να πει κάτι σχετικό. Δεν ήξερε ούτε ένα τραγούδι του Π. Φύσσα κατά της Χ.Α. να πει. Τα εν λόγω τραγούδια, κατά τη συνήγορο, δεν στρέφονται κατά της Χ.Α. Ο παραπάνω μάρτυρας κατέθεσε ότι όλη η παρέα μαζί διέσχιζε την οδ. Τσαλδάρη μέχρι απέναντι, δηλαδή κατά κοινή λογική 11 άτομα διέσχιζαν το σημείο και παρέμειναν σε αυτό αρκετά λεπτά. Ο μάρτυρας δεν άκουσε εντολές, δεν είδε συντεταγμένες κινήσεις. Μόνο αφότου ήλθε η Αστυνομία άκουσε ότι είχε γίνει το συγκεκριμένο συμβάν. Ως προς τον μάρτυρα Χατζηευστρατίου, και αυτός δεν έχει εισφέρει το παραμικρό στοιχείο για την κατηγορία της εγκληματικής οργάνωσης. Σύμφωνα με την κατάθεσή του, όταν ο Φύσσας αναρωτήθηκε γιατί τον κοιτάνε συνέχεια στην καφετέρια, ο συγκεκριμένος μάρτυρας του είπε «Χρυσαυγίτες είναι, μην σ’ απασχολεί». Ως προς τον Τσολακίδη, κατέθεσε ότι η ομάδα ΔΙΑΣ μετέβη στο σημείο που έλεγε το σήμα κατά τύχη, επειδή το σήμα «Ιφιγενείας και Τσαλδάρη υπάρχει κατά» είναι ακατάληπτο. Ο ίδιος κατέθεσε ότι βάσει της ενημέρωσης Χατζησταμάτη αναφέρθηκε σε «χρυσαυγίτες», ότι ο ίδιος δεν αντιλήφθηκε κάτι τέτοιο, δεν είδε διακριτικά κ.λπ. Η συνήγορος υποστήριξε ότι έχει γίνει μια «περίεργη αναβάθμιση» των ατόμων που αναφέρονται ως ομάδα των Χρυσαυγιτών, που δεν προκύπτει από τις απομαγνητοφωνημένες συνομιλίες. Αναφέρθηκε στο ότι ο Ρουπακιάς δεν έκρυβε τον σωματότυπό του, δεν είχε καλυμμένα τα χαρακτηριστικά του. Ότι το συμβάν έλαβε χώρα έξω από φωταγωγημένα καταστήματα, και υπήρχαν κάμερες. Η συνήγορος αναφέρθηκε σε ατυχέστατη προσπάθεια να εμπλέκονται περισσότερα άτομα στο συμβάν, αφού 2,5′ πριν από αυτό είχαν απομακρυνθεί. Τέλος, η συνήγορος συμπέρανε ότι κανένας από τους μάρτυρες δεν εισέφερε κανένα στοιχείο για εγκληματική οργάνωση.\nΣτη συνέχεια ο συνήγορος Τσάγκας δήλωσε ότι ο εντολέας του δεν είχε καμία εμπλοκή στην ανθρωποκτονία, καθώς δεν είχε παρουσία στον συγκεκριμένο τόπο και χρόνο. Σύμφωνα με τον συνήγορο, οι Χατζηευστρατίου και Κοντονικόλας κατέθεσαν ότι δεν τον αναγνώρισαν την ώρα που η παρέα τους μπήκε στην καφετέρια «το Κοράλλι». Η δε αναγνώρισή του από τους Μαντά και Ξυπόλητο δεν είναι βέβαιη, γιατί αντιφάσκουν. Ως προς το αν υπήρχε οργανωμένο σχέδιο εκείνο το βράδυ, ο συνήγορος υποστήριξε ότι προέκυψε ότι ήταν ένα τυχαίο περιστατικό: Συμπτωματικά πήγε ο Φύσσας στο Κοράλλι και δεν θα μπορούσε να είχε οργανωθεί κάποιο σχέδιο δολοφονίας κατ’ αυτού. Δεν υπήρξε κάποιος, πολλώ δε μάλλον οργανωμένη ομάδα για να εμποδίσει τη σύλληψη του Ρουπακιά. Σύμφωνα με τον συνήγορο, βάσει όσων κατέθεσε ο Κοντονικόλας δεν υπήρχε το στοιχείο των επιθέσεων κατά κύματα. Ακόμη, σύμφωνα με τον συνήγορο, ο Ρουπακιάς κατέφτασε μόνος, με αμάξι με πινακίδες, σε σημείο με καταστήματα με κάμερες και κόσμο, και ότι οικειοθελώς άφησε το μαχαίρι κάτω. Έτσι, τα στοιχεία αυτά δεν συνάδουν με τρόπο δράσης του οργανωμένου εγκλήματος σύμφωνα με το ποινικό δίκαιο. Ως προς την αυτουργία, ο συνήγορος υποστήριξε ότι δεν προέκυψε η γνώση και η αποδοχή της πράξης του Ρουπακιά, που διήρκησε ελάχιστο χρόνο. Θεωρεί δε ότι προέκυψε ότι ο Φύσσας δεν ανήκε σε καμία οργάνωση κ.λπ., είχε ανύπαρκτη επιρροή σε πολιτικό ή ιδεολογικό επίπεδο και έτσι δεν ήταν πρόσωπο με δημόσια δράση τέτοια, ώστε να στοχοποιηθεί. Τέλος, ως προς τον εντολέα του, δεν προέκυψε τίποτε ως προς την ανθρωποκτονία και την εγκληματική οργάνωση.\nΣτη συνέχεια, η συνήγορος Μ. Παπαδημητρίου υποστήριξε ότι ως προς τον εντολέα της, Σαντοριναίο, ουδέν στοιχείο προέκυψε και έτσι προκύπτει ότι δεν συντρέχει συμμετοχή του.\nΣτη συνέχεια, ο συνήγορος Μπόνης αναφέρθηκε στην ύπαρξη αντιφάσεων: κανείς δεν κατέθεσε αν υπήρξε αψιμαχία ή αιτία καβγά, ότι η Τοσλούκου δεν εμφανίστηκε, ότι στοχοποιήθηκε ο Τσαλίκης, αλλά κανένας μάρτυρας δεν είπε ότι τον ξαναείδε. Ο συνήγορος υποστήριξε ότι ο Χατζησταμάτης ήταν ο πιο «παρατηρητικός» και τελικά αναγνώρισε μόνο τον Ρουπακιά, περιπίπτοντας σε πλήθος αντιφάσεων. Κλείνοντας, ο συνήγορος υποστήριξε ότι η εμπλοκή του εντολέα του δεν προέκυψε, καθώς ο Ρουπακιάς ήλθε, επιτέθηκε, και πήγε να φύγει με το αυτοκίνητο. Έτσι, όλα έγιναν ταχύτατα, δεν πήρε καμία ενθάρρυνση και δεν υπήρχε ο απαιτούμενος χρόνος προς τούτο.\nΣτη συνέχεια, η συνήγορος Πανταζή ανέφερε ότι οι εντολείς της Αλεξόπουλος και Μπούκουρας είναι μέλη κόμματος με συγκεκριμένες θέσεις και συγκεκριμένο δεξιό πρόσημο, με τίποτε το κρυφό. Υποστήριξε ότι δεν είχαν καμία σχέση με εγκληματική οργάνωση, αφού δεν υπήρχε εγκληματικός σκοπός και δεν προέκυψε κάτι τέτοιο από τις μέχρι τώρα μαρτυρικές καταθέσεις.\nΣτη συνέχεια, ο συνήγορος Α. Δημητρακόπουλος υποστήριξε ότι ως προς τους εντολείς του Αρβανίτη και Ηλιόπουλο δεν συντρέχει το άρθρο 187 ΠΚ. Αμφισβήτησε την κατάθεση του Χατζησταμάτη και ανέφερε ότι, σύμφωνα με τον Χρηστίδη, πήγε στο κατάστημά του ο υπουργός δημόσιας τάξης, πράγμα που δείχνει τον χαρακτήρα της δίωξης.\nΣτη συνέχεια, ο συνήγορος Γ. Ζωγράφος αναφέρθηκε στο ότι η παρέα του Φύσσα έμεινε με την εντύπωση ότι θα μπορούσε να είχε σκοτωθεί και διαφορετικό άτομο εκείνη την ημέρα. Ο συνήγορος υποστήριξε ότι ο Χατζησταμάτης περιήλθε σε αντιφάσεις κατόπιν πιέσεων. Χαρακτήρισε δε τον Χρηστίδη «κεραυνό εν αιθρία» της κατάθεσης, διότι κατέθεσε περί επιτόπιας ανάκρισης του υπουργού Δένδια, αν και δεν προβλέπεται θεσμικά. Ως προς τον Τσολακίδη, ο συνήγορος θεώρησε ότι επιβεβαιώθηκε η ευθυνοφοβία κατά την άσκηση των καθηκόντων των αστυνομικών και ότι, πάντως, έκανε λόγο για συμπλοκή.\nΣτη συνέχεια ο συνήγορος Παπαδέλλης αναφέρθηκε στο άρθρο 358 ΠΚ, που αφορά στον σχολιασμό των μαρτυρικών καταθέσεων, και ότι θα είχε ενδιαφέρον να τις είχε σχολιάσει και η εισαγγελική πλευρά. Ο συνήγορος αναφέρθηκε αναλυτικά στην πειθαρχική δίωξη που έχει ασκηθεί κατά του Χατζησταμάτη. Ο συνήγορος θεωρεί ότι γίνεται προσπάθεια να εξαχθούν επί αδικήματος που δεν έχει πραγματοποιηθεί, ότι δεν επαρκούν τα αποδεικτικά μέσα για την κατάφαση ύπαρξης εγκληματικής οργάνωσης. Ότι οι φίλοι του Φύσσα κατέθεσαν με συναισθηματική φόρτιση.\nΣτη συνέχεια, ο συνήγορος Γ. Μιχαλόλιας υποστήριξε ότι, από τις καταθέσεις των φίλων του Φύσσα αλλά και των αστυνομικών και του Χατζησταμάτη, δεν προκύπτει πόσα άτομα ενεπλάκησαν. Ο συνήγορος ανέφερε ότι το κάθε τι θεωρείται όπλο, το αδιευκρίνιστο του σήματος, την έλλειψη προσδιορισμού της συμμετοχικής δράσης. Θεωρεί ότι 18 άτομα κατηγορούνται με μόνο προσδιοριστικό στοιχείο την παρουσία τους στον χώρο, την ιδεολογική τους τοποθέτηση και τον ρουχισμό τους. Ακόμη, θεωρεί ότι υφίστανται αντιφάσεις και συγκεκριμένα ως προς την εισαγγελική πρόταση, την κατάθεση Χατζησταμάτη, ως προς το ότι 8-10 άτομα που δεν ενδιαφέρονταν για το ποδόσφαιρο πήγαν σε μαγαζί να παρακολουθήσουν αγώνα και ότι μια μάρτυρας απέφυγε να καταθέσει. Ο συνήγορος αναφέρθηκε στο ότι η επίθεση εναντίον του Φύσσα στηρίζεται στο ότι ήταν αντιφασίστας, χωρίς όμως να προκύπτει αν ήταν στρατευμένος. Έτσι, σύμφωνα με τον συνήγορο, επιχειρήθηκε να στοιχειοθετηθεί εγκληματική οργάνωση βάσει τυχαίου γεγονότος. Ο συνήγορος αναφέρθηκε και στο ότι η πειθαρχική διαδικασία κατά του Χατζησταμάτη εξαρτάται από την κατάθεσή του στο δικαστήριο. Ως προς τον Τσολακίδη, με την κατάθεσή του ανατρέπονται τελείως τα δεδομένα, καθώς κατέθεσε περί «μπουλουκιού», για άτομα που συμπλέκονται. Τέλος, σύμφωνα με τον συνήγορο, δεν αποδείχθηκε οτιδήποτε σχετικό με οπλισμό και εκπαίδευση ατόμων και δεν προκύπτει εγκληματική οργάνωση.\nΣτη συνέχεια, ο συνήγορος Α. Αλεξιάδης αναφέρθηκε σε ανθρωποκτονία 3 ατόμων στο Ν. Ηράκλειο και υποστήριξε ότι στην περίπτωση αυτή πράγματι πρόκειται για έγκλημα εν ψυχρώ. Εν προκειμένω όμως, καθώς υπήρχε «μπουλούκι», τα πράγματα είναι διαφορετικά. Δεν προέκυψαν, δε, στοιχεία εγκληματικής οργάνωσης. Ωστόσο τα ΜΜΕ δημιούργησαν μια άλλη πραγματικότητα, που υιοθετείται απόλυτα από τους μάρτυρες. Σύμφωνα με τον συνήγορο λείπουν τα βασικά στοιχεία, τα έγγραφα και οι μάρτυρες. Ο συνήγορος χαρακτήρισε απόλυτα ορθή τη μειοψηφία του εφέτη Ν. Σαλάτα στο οικείο παραπεμπτικό βούλευμα.\nΣε αυτό το σημείο η διαδικασία διακόπηκε για την Παρασκευή 9 Σεπτεμβρίου 2016, οπότε και θα καταθέσει ο Αμπουζίτ Εμπάρακ, Αιγύπτιος αλιεργάτης-παθών.\nΠριν την αποχώρηση της έδρας, η Πρόεδρος ανακοίνωσε τις δικασίμους του Οκτωβρίου: 11 και 24/10 στην Κλειστή Κεντρική Φυλακή Γυναικών Κορυδαλλού και 5, 7, 13, 14, 18, 20 και 31/10 στην αίθουσα τελετών του Εφετείου Αθηνών.


Μείωση κερδών για την ΕΥΑΘ ΑΕ το 2018 - dailythess | Ειδήσεις από τη Θεσσαλονίκη\n19 Απριλίου 2019 - 21:36\nΜε υψηλή -παρότι μειωμένη- κερδοφορία και σταθερό κύκλο εργασιών έκλεισε τη χρήση 2018 η Εταιρεία Ύδρευσης και Αποχέτευσης Θεσσαλονίκης (ΕΥΑΘ ΑΕ), η διοίκηση της οποίας αποδίδει την πτώση στα κέρδη σε δύο παράγοντες: αφενός στην αύξηση των αμοιβών του προσωπικού, λόγω της ολοκλήρωσης της πρόσληψης των 150 εργαζομένων μέσω ΑΣΕΠ το 2018 και αφετέρου στην υιοθέτηση του λογιστικού προτύπου ΔΠΧΑ 9 «Χρηματοοικονομικά Μέσα» για τον προσδιορισμό της απομείωσης των εμπορικών απαιτήσεων.\nΑναλυτικότερα, σύμφωνα με σημερινή ανακοίνωση της ΕΥΑΘ ΑΕ, ο τζίρος της παρέμεινε ουσιαστικά σταθερός σημειώνοντας οριακή μείωση κατά 0,51% και ανήλθε στα 73 εκατ. ευρώ έναντι 73,4 εκατ. στην αντίστοιχη περσινή χρήση. Το κόστος πωλήσεων ανήλθε στο ποσό των 42,7 εκατ. ευρώ έναντι 43,25 παρουσιάζοντας μείωση 1,19%. Τα προ φόρων κέρδη του ομίλου έφτασαν στο ποσό των 20,95 εκατ. έναντι 24,9 εκατ. ευρώ, με μείωση της τάξης του 15,96%, ενώ τα μετά φόρων κέρδη διαμορφώθηκαν σε 14 εκατ. ευρώ από 16,45 εκατ., σημειώνοντας πτώση 14,88%.\nΤα δε μικτά κέρδη της χρήσης ανήλθαν σε 30,3 εκατ. έναντι 30,1 εκατ. ευρώ της προηγούμενης χρήσης, αύξηση 1,19%. Τα κέρδη προ φόρων, τόκων και αποσβέσεων (EBITDA) του ομίλου διαμορφώθηκαν στα 25,8 εκατ. ευρώ έναντι 29,5 εκατ. (μείωση 12,48%). Τα ταμειακά διαθέσιμα της εταιρείας παρέμειναν σε υψηλά επίπεδα, ανερχόμενα σε 71,6 εκατ. ευρώ έναντι 65,2 εκατ. σημειώνοντας αύξηση 9,85%.\n«Επενδύσαμε σε ανθρώπινο δυναμικό, καθώς ολοκληρώθηκε εντός του 2018 η ανάληψη καθηκόντων των 150 νέων υπαλλήλων μέσω ΑΣΕΠ -14 χρόνια μετά την τελευταία πρόσληψη προσωπικού- αυξάνοντας το προσωπικό της εταιρείας σε 360 άτομα. Μια επένδυση που επηρέασε την κερδοφορία μας, ήταν όμως απολύτως αναγκαία για την κάλυψη οργανωτικών κενών και για την υλοποίηση του επενδυτικού μας πλάνου, που θα αποτρέψει περιστατικά λειψυδρίας ανάλογα με αυτά που ζήσαμε τον περασμένο Μάρτιο. Είναι ζήτημα χρόνου το νέο αυτό προσωπικό, με την κατάλληλη εκπαίδευση, να συμβάλει καθοριστικά στην αύξηση της αξίας της εταιρείας. Διατηρούμε υψηλή κερδοφορία και υψηλά διαθέσιμα, μια απαραίτητη προϋπόθεση για την υλοποίηση του επενδυτικού σχεδίου των 170 εκατ. ευρώ. Η ΕΥΑΘ Α.Ε. παραμένει προσηλωμένη στους στρατηγικούς της στόχους και στη λειτουργική της αποτελεσματικότητα», συμπλήρωσε ο πρόεδρος της ΕΥΑΘ Α.Ε.\nTags: 2018, ΕΥΑΘ, κέρδη, μείωση


Ενδυμίωνας @ Routes.gr\nΟ "Ενδυμίωνας" (VII A1, 210μ) ολοκληρώθηκε στις 3/9/2000, από τους Σ. Καράμπαμπα - Κ. Τσουκλείδη. Τη γραμμή είχαν ξεκινήσει το προηγούμενο έτος οι Σ. Καράμπαμπας - Γ. Αθανασίου, σκαρφαλώνοντας τις δυο πρώτες σχοινιές. Η τελική προσπάθεια έγινε από τους Σ. Καράμπαμπα - Κ. Τσουκλείδη, οι οποίοι χρειάστηκαν τρία Σαββατοκύριακα για την ολοκλήρωσή της, κάνοντας μάλιστα και bivouac με χρήση portaledge.\nΤο όνομα της διαδρομής οφείλεται στον Ενδυμίωνα, τον μυθολογικό εραστή της Σελήνης. Η Γκιώνα ήταν το αγαπημένο τους στέκι για τις συναντήσεις τους.\nΗ 1η σχοινιά ξεκινάει από ένα ελαφρά αρνητικό δίεδρο με λεπτή σχισμή, συνεχίζει με μια σαθρή και επικίνδυνη τραβέρσα χωρίς δυνατότητα σοβαρής φυσικής ασφάλισης, οπότε καλό θα είναι να έχει κανείς μαζί του σφυρί και καρφιά, μόνο όμως γι αυτό το τμήμα της διαδρομής, και ανεβαίνει τελικά προς το R1. Η 2η σχοινιά είναι μια εισαγωγή στις βαθμολογίες των τελευταίων σχοινιών. Η 3η χρειάζεται λίγο προσοχή ώστε, στο μέσο της σχοινιάς, να αφήσει κανείς την "άνεση" της εύκολης ράμπας για να ανέβει κάθετα προς σχισμοδίεδρο, όπου μετά την έξοδο από αυτό, μια δεξιά τραβέρσα οδηγεί στο ρελέ. Η 4η σχοινιά προσφέρει μιαν όμορφη και άνετη αναρρίχηση, με πολύ καλή φυσική ασφάλιση σε διαμπερή. Η 5η σχοινιά είναι απλά για προώθηση στο επόμενο ρελέ, προσφέροντας λίγη χαλάρωση πριν τα υπόλοιπα σκληρά μέτρα της διαδρομής. Η 6η σχοινιά, δείχνει τα δόντια της σε όποιον προσπαθεί να την σκαρφαλώσει. Είναι δύσκολη, ακόμη και στα τεχνητά της, αφού την έχουν ασφαλίσει ψηλοί και οι πλακέτες είναι μακριά, ενώ το κρεμαστό ρελέ της δεν αφήνει περιθώρια ξεκούρασης πριν την τελευταία σχοινιά. Τελικά, η 7η σχοινιά αποζημιώνει με το παραπάνω προσφέροντας όμορφο σκαρφάλωμα μέσα στη νεροσυρμή.\nΗ διαδρομή ανοίχτηκε από κάτω, εκτός από την 7η σχοινιά και τις δυο τελευταίες ασφάλειες της 6ης σχοινιάς που καρφώθηκαν από πάνω.\nΑπαραίτητα υλικά για την επανάληψη της διαδρομής είναι μια πλήρης σειρά καρυδιών και friends, καθώς και αρκετοί ιμάντες ή κορδονέτα για τα πολυάριθμα διαμπερή που υπάρχουν στην 4η σχοινιά.\nΓια την επιστροφή με ραπέλ υπάρχουν δυο επιλογές. Η πρώτη είναι να γίνουν 4 ραπέλ από την ίδια διαδρομή (R7-20μ, R6-50μ, R4-50μ, R3-50μ). Προσοχή στο ραπέλ από το R6 προς το R4 γιατί τα 50άρια σχοινιά τερματίζουν. Από το R3 γίνεται ένα ραπέλ, το οποίο στα 40μ περίπου συναντά ένα μικρό πατάρι που το προσπερνά από τα δεξιά, όπως κοιτάμε το βράχο, κατεβαίνοντας περίπου 10μ χαμηλότερα για να φτάσει σ' ένα άλλο μεγάλο κοίλωμα - πατάρι. Από κει γίνεται καταρρίχηση μιας εύκολης ράμπας στα αριστερά για 6μ μέχρι τη βάση της διαδρομής. Αν το μικρό πατάρι προσπεραστεί από τ' αριστερά, τότε οριακά βγάζει σε πατάρι, αλλά με τερματισμένα 50άρια σχοινιά. Η δεύτερη επιλογή είναι από το τέρμα της διαδρομής να γίνει καταρρίχηση προς τα αριστερά μέχρι το τελευταίο ρελέ των "Χημικών" (είναι σημαδεμένο με πράσινη μπογιά πάνω στο βράχο). Από κει χρειάζονται 4 ραπέλ (σε σημαδεμένα ρελέ) και μέχρι τη βάση της ορθοπλαγιάς.\nΗ πρώτη επανάληψη του "Ενδυμίωνα" έγινε την ημέρα που ολοκληρώθηκε η διαδρομή από τους Λ. Γιαννακούλη - Ε. Μόσχοβιτς - Χ. Μπελογιάννη. Την επόμενη μέρα 4/9/2000 έγινε και η δεύτερη επανάληψη από τους αδελφούς Γ. και Ν. Βουτυρόπουλο.\nΗ πρώτη ελεύθερη ανάβαση της διαδρομής έγινε στις 16/7/2011 από τον Α. Θανόπουλο με την Κ. Κολλύρου. Κατά την ανάβαση αυτή, η 6η σχοινιά που είχε τεχνητά σημεία έγινε ελεύθερα με τη 2η προσπάθεια και με τα σετάκια πάνω (pink point). Η σχοινιά αυτή έχει μόνο πλακέτες και χρειάζεται ίσως 2-3 μεσαία/μεγάλα καρύδια στην αρχή της. Βαθμολογείται με ΙΧ/ΙΧ+, με σειρά δύσκολων τεχνικών κινήσεων τραβέρσας, και με πιο δύσκολη κίνηση την τελευταία, με στόχο τις τρύπες-χούφτες δίπλα στο ρελέ, το οποίο έτσι, αν και το μόνο (σχεδόν) κρεμαστό της διαδρομής, ουσιαστικά δεν διακόπτει την αλληλουχία των κινήσεων μεταξύ των 2 σχοινιών. Τα υπόλοιπα ρελέ είναι άνετα και ειδικά το 5ο.\nΟ Δ. Μαυρόπουλος στην 4η σχοινιά\nΠηγή: Ανεβαίνοντας τ. 11, Δ. Μαυρόπουλος, Α. Θανόπουλος


Λανσάρισμα iPhone στην Ελλάδα: για λίγους\n20/09/2016 9:40 πμ.\nΗ κατάσταση με το λανσάρισμα κάθε νέου iPhone στην ελληνική αγορά, από τη σκοπιά του καταναλωτή.\nΕίναι αλήθεια πως η αγορά μας δεν είναι και η μεγαλύτερη δυνατή και τις περισσότερες φορές δεν αποτελεί πρώτη προτεραιότητα για τις μεγάλες εταιρείες του κλάδου. Ωστόσο, το κοινό που ενδιαφέρεται για high-end smartphones παραμένει ενεργό, διατηρώντας και τους σχετικούς τζίρους των εμπλεκόμενων εταιρειών σε -σχετικά- καλά επίπεδα.\nΒλέποντας πως το iPhone 7 θα κυκλοφορήσει στη χώρα μας σχετικά γρήγορα (έρχεται την Παρασκευή), ο κόσμος σαφώς θα αποκτήσει την εικόνα ότι σε λίγες μέρες θα πάρει στα χέρια του τη νέα συσκευή. Κάτι τέτοιο σαφώς και δεν ισχύει, αφού τα παραδείγματα λανσαρίσματος συσκευών αυτής της κατηγορίας (και ειδικά iPhone) είναι μόνιμος πονοκέφαλος για τον early adopter που μένει στη χώρα μας (και έχει ακόμη τα χρήματα για να επενδύσει σε μια τέτοια αγορά).\nΩς συνήθως, τα μεγαλύτερης χωρητικότητας μοντέλα που θα έρθουν στις αποθήκες είναι ελάχιστα και όπως -επίσης συνηθίζεται- θα φτάσουν πρώτα στα χέρια του… γνωστού ή αυτού που θέλει να εξυπηρετήσει πρώτα η εκάστοτε εταιρεία. Στόχος, κυρίως, είναι το στοκάρισμα στο πιο φθηνό μοντέλο, το οποίο βέβαια στην περίπτωση του φετινού iPhone, κάπως αντέχεται (32GB).\nΔεν χρειάζεται καν να ασχοληθούμε με την (επιτρέψτε μου την έκφραση) αστειότητα της φόρμας ενδιαφέροντος, η οποία βοηθάει τις εταιρείες απλά να κάνουν καλύτερο υπολογισμό των παραγγελιών που θα βάλουν. Το πρόβλημα που συνεχίζει να υφίσταται είναι πως όποιος ενδιαφέρεται να αποκτήσει ένα από τα πιο ακριβά μοντέλα των νέων iPhone ίσως χρειαστεί να περιμένει μέχρι και μήνα.\nΤα πακέτα των εκδόσεων που έρχονται περιλαμβάνουν κυρίως το πιο φθηνό μοντέλο, έτσι ώστε να δικαιολογηθούν και τα σχετικά κονδύλια διαφήμισης με το μοτο «αποκτήστε τώρα το νέο iPhone στα Χ €». Όσοι ενδιαφέρονται για το κάτι παραπάνω, έχουν και το μεγαλύτερο πρόβλημα.\nΑποτέλεσμα δε όλων αυτών (πέραν της τσιμπημένης -λόγω ΦΠΑ- τιμής) είναι πως πολλοί από αυτούς δεν έχουν και την κατάλληλη υπομονή και έτσι προχωρούν σε online αγορές, προφανώς και από επιχειρήσεις εκτός Ελλάδας.\nΥ.Γ. Σε κάθε άλλη περίπτωση, το να μην γνωρίζει ο λιανέμπορος 5 μέρες πριν από το λανσάρισμα ενός εμπορικού προϊόντος τέτοιας δημοφιλίας πόσα τεμάχια θα έχει, θα το χαρακτηρίζαμε έως και αστείο. Αυτό, δυστυχώς, είναι ένα επαναλαμβανόμενο σενάριο στα iPhone για τη χώρα μας…


Οι «κόκκινοι διάβολοι» έριξαν στο... καναβάτσο τη Βραζιλία! ~ ksypnarellhna\nΟι «κόκκινοι διάβολοι» έριξαν στο... καναβάτσο τη Βραζιλία!\nΟι «κόκκινοι διάβολοι» έπαιξαν συναρπαστικό ποδόσφαιρο στο πρώτο ημίχρονο, άντεξαν στο σφυροκόπημα της Βραζιλίας στην επανάληψη και με το 1-2 το Βέλγιο προκρίθηκε στα ημιτελικά, όπου περιμένει η Γαλλία!\nΤο δύσκολο, το πολύ δύσκολο, το σχεδόν ακατόρθωτο το πέτυχαν απέναντι στην Ιαπωνία, στον προηγούμενο γύρο.\nΕκεί, όπου στο 68ο λεπτό έχαναν με 2-0 από την Ιαπωνία και έδειχναν σχεδόν παραδομένοι. Με κεκτημένη φόρα από την απίθανη ανατροπή (3-2), το Βέλγιο πήρε παραμάζωμα και την Βραζιλία, που θα μείνει χωρίς στέμμα για ένα ακόμα Παγκόσμιο Κύπελλο.\nΗ απουσία του τιμωρημένου Καζεμίρο σε συνδυασμό με την επιλογή του Μαρτίνεθ να ξεκινήσει τον Φελαϊνί δημιούργησε μία υψομετρική διαφορά, που ήταν εμφανής διά γυμνού οφθαλμού. Τα στημένα θα έπαιζαν τεράστιο ρόλο στο ματς και αυτό αποδείχθηκε από το ξεκίνημα\nΗ «σελεσάο» ξεκίνησε πιέζοντας ψηλά, με απανωτά στημένα, όμως στην πρώτη φορά που χρειάστηκε να αμυνθεί σε ένα κόρνερ τα έκανε θάλασσα.\nΗ εκτέλεση στο πρώτο δοκάρι ήταν πονηρή, ο Κομπανί ενόχλησε την άμυνα και ο Φερναντίνιο άθελά του, με το… μπράτσο έστειλε την μπάλα στα δίχτυα του Άλισον για το 0-1 (13’).\nΜε τον Φελαϊνί να έχει τον ρόλο της σκιάς του Νεϊμάρ στο υπέροχο 3-4-2-1 του Ρομπέρτο Μαρτίνεθ, οι Βέλγοι έκλεβαν συνεχώς μπάλες και είχαν την δυνατότητα για φαρμακερές κόντρες, χάρη στο έμφυτο ταλέντο των Αζάρ, Ντε Μπρόινε και Λουκάκου, αλλά και στην αδυναμία των Βραζιλιάνων να τις αναχαιτίσουν ένεκα της απουσίας του Καζεμίρο.\nΟι Βέλγοι το προσπάθησαν δύο - τρεις φορές χωρίς να φτάσουν σε κλασική ευκαιρία, όμως στο 31ο λεπτό έριξαν τους παίκτες του Τίτι στα σχοινιά. Ο Λουκάκου κέρδισε μέτρα, απέφυγε δύο αντιπάλους και στο ανοιχτό γήπεδο πάσαρε στον Ντε Μπρόινε. Εκείνος όπλισε από τα 25 μέτρα και με φοβερό σουτ έστειλε την μπάλα σε σημείο που δεν μπορούσε να αντιδράσει ο Άλισον για το 0-2!\nΟ ανίκητος Κουρτουά είχε δύο ακόμα σπουδαίες στιγμές σε κλασικό φαλτσαριστό σουτ του Φελίπε Κουτίνιο (37’) και σε σέντρα σουτ του Νεϊμάρ, με το ημίχρονο να κλείνει με επέμβαση του Άλισον σε φάουλ του Ντε Μπρόινε.\nΟι δύο αλλαγές του Τίτι (Φιρμίνο, Ντόουγκλας Κόστα) και το σχήμα με δύο φορ ως το 60’ φώναζε all-in. Το πρώτο τέταρτο της επανάληψης ήταν… κατηφορικό, αλλά η «σελεσάο» δεν βρήκε το γκολ που θα της έδινε ελπίδες.\nΟι τρεις αλλαγές του Τίτι έδωσαν πνοή, ρυθμό, ζωή στην Βραζιλία. Της έδωσαν φαντασία και ενέργεια. Ο Ντόουγκλας Κόστα είδε το διαγώνιο σουτ, μετά από όμορφη ατομική ενέργεια να αποκρούεται ξανά από τον Κουρτουά (74’), όμως στην επόμενη φάση ο Βέλγος τερματοφύλακας νικήθηκε για πρώτη φορά.\nΟ Κουτίνιο έσκαψε υπέροχα, ο νεοεισελθών Ρενάτο Αουγκούστο τρύπωσε στην περιοχή και με άπιαστη κεφαλιά έκανε το 1-2 (75’), βάζοντας ξανά φωτιά στο παιχνίδι, με τους Βέλγους να αρχίζουν να τρέμουν.\nΤα κενά πολλαπλασιάστηκαν και οι φάσεις το ίδιο. Ο Φιρμίνο ελίχθηκε σε θέση πίβοτ, όμως το βολέ από το ύψος της μικρής περιοχής πέρασε ελάχιστα άουτ (78’), ενώ δύο λεπτά αργότερα η «σελεσάο» άγγιξε το 2-2!\nΛίγο αργότερα ο Νεϊμάρ με πάσα πάρε-βάλε δώρισε την ισοφάριση στον Κουτίνιο, όμως εκείνος αστόχησε απελπιστικά, ενώ στο κύκνειο άσμα της Βραζιλίας στο Μουντιάλ, ο Κουρτουά απογειώθηκε και έβγαλε φαλτσαριστό σουτ του Νεϊμάρ εκτός περιοχής (94’).\nΑυτό ήταν. Το Βέλγιο έβγαλε από την εξίσωση ακόμα ένα «θηρίο» και πάει στον ημιτελικό με τους γείτονες Γάλλους για να διεκδικήσει τον πρώτο τελικό Μουντιάλ στην ιστορία του. Αφού έβγαλε την ''σελεσάο'' εκτός τι έχει να φοβηθεί πια;\nΒΡΑΖΙΛΙΑ (Τίτι): Άλισον, Φάγκνερ, Τιάγκο Σίλβα, Μιράντα, Μαρσέλο, Παουλίνιο (72’ Ρενάτο Αουγκούστο), Φερναντίνιο, Φελίπε Κουτίνιο, Γουίλιαν (46’ Φιρμίνο), Νεϊμάρ, Γκαμπριέλ Ζεσούς (57’ Ντόουκλας Κόστα).


Αντιφωνητής » Κερίμ Ουράς: Εντελώς Τούρκος, καθόλου διπλωμάτης\nΚερίμ Ουράς: Εντελώς Τούρκος, καθόλου διπλωμάτης\nΗ επίσκεψη του Τούρκου πρέσβη Κερίμ Ουράς στη Θράκη (1-2 Απριλίου 2016) ήταν από τις λιγότερο “διπλωματικές” που θυμόμαστε. Οι επισκέψεις του στα παρανόμως λειτουργούντα σωματεία και στους τουρκομουφτήδες που η ίδια η Τουρκία έχρισε και χρηματοδοτεί δεν εξέπληξαν κανέναν, αφού έχουμε πια συνηθίσει στις ευθείες προκλήσεις κατά της έννομης τάξης της πατρίδας μας. Όμως αυτά που είπε στα λογίδριά του, τουλάχιστον στην Κομοτηνή, ήταν κυριολεκτικά πρωτόγνωρα.\nΠρώτα πρώτα εμφανίστηκε στον χώρο της θεατρικής ομάδας TOÇEK (φωτό), η οποία διευθύνεται από την Σουκράν Ραΐφ και στεγάζεται παρανόμως σε ακίνητο της Διαχειριστικής Επιτροπής. Καθώς μάλιστα η τελευταία προσέφυγε δικαστικώς για να εξωπετάξει την Σουκράν και τους άλλους “τζαμπατζήδες”, η παρουσία του πρέσβη και οι έπαινοί του για το “έργο” της λεγάμενης ήθελαν προφανώς να δείξουν την αντίθεση της Τουρκίας στην δρομολογημένη έξωση. Φυσικά και δεν θα του περάσει αλλά το μήνυμα το έστειλε.\nΣτο μειονοτικό Γυμνάσιο – Λύκειο όπου πήγε “ιδιωτικά” ο Ουράς άκουσε τον διευθυντή Τουνάλπ Μεχμέτ να αναφέρεται στο πρόβλημα χώρου που έχει το σχολείο του και το οποίο δεν πιστεύει ότι θα λυθεί ούτε με τις δύο αίθουσες που αναμένεται να προστεθούν το καλοκαίρι. Πιο αιχμηρός ο Αχμέτ Αρήφ, πρόεδρος του συλλόγου κηδεμόνων και δεξί χέρι του τουρκομουφτή Σερήφ, θύμισε το ατελέσφορο αίτημα για μειονοτικό σχολείο στα Αρριανά, την απειλή της κλήρωσης για την εισδοχή των παιδιών στην Α΄ Γυμνασίου αλλά και την πρόσφατη οδηγία του Περιφερειακού Διευθυντή Εκπαίδευσης Παν. Κεραμάρη να μην χρησιμοποιείται υπηρεσιακά (μόνο) η τουρκική γλώσσα. Όταν λοιπόν ο Τούρκος Πρέσβης πήρε τον λόγο αναφέρθηκε στην ίδια οδηγία μιλώντας για “διάβρωση των εκπαιδευτικών δικαιωμάτων της μειονότητας” που “ανησυχεί” την Τουρκία. “Τα εντός της Ε.Ε. προβαλλόμενα εμπόδια στην γλώσσα και στην χρήση της δεν είναι κάτι σωστό και καλό. Ελπίζω όποιος και αν έκανε αυτή την οδηγία να το σκεφτεί ξανά. Δεν πιστεύω πως αυτά εξυπηρετούν σε θετική κατεύθυνση την κοινωνική αλληλεγγύη και τον κοινωνικό ιστό. Επίσης αυτό δεν είναι κάτι που αποφασίζει η τοπική αρχή”, συμπλήρωσε. Διέγνωσε δηλαδή όλα τα παραπάνω σε μια αυτονόητη οδηγία που καλεί σε χρήση της ελληνικής γλώσσας εντός των μειονοτικών σχολείων όταν πρόκειται για διάφορα έγγραφα και για προφορικές ανακοινώσεις προς τους μαθητές, χωρίς και πάλι να αποκλείεται η παράλληλη χρήση της τουρκικής! Είτε παραποίησε σκοπίμως την ουσία της υπηρεσιακής οδηγίας είτε από παραπληροφόρηση, έκανε σαφή υπέρβαση των ορίων στα οποία πρέπει να κινείται ο λόγος ενός διπλωμάτη.\nΑλλά είχε και χειρότερα: “Στην Κύπρο προχωρούμε στην οδό της επίλυσης. Στην Κύπρο πλέον γίνεται λόγος όχι για δύο κοινότητες και δύο γλώσσες αλλά για δύο ιδρυτικά κράτη. Σήμερα η ελληνοκυπριακή πλευρά απέστειλε επιστολή στην Ε.Ε. με την οποία ζητά τα τουρκικά να αναγνωριστούνε ως επίσημη γλώσσα. Στην πραγματικότητα αυτό εντέλλει και το Σύνταγμά τους. Με την κατάσταση να είναι λοιπόν έτσι, το να λέγεται σε ένα μειονοτικό σχολείο ¨μην μιλάτε τουρκικά¨, αποτελεί μια πρωτόγονη και απαράδεκτη νοοτροπία. Αυτό είναι ανάγκη να ειπωθεί ξεκάθαρα. Αυτό θα αποτελέσει θέμα ανάμεσα στις δύο χώρες. Με αυτή την ευκαιρία θέλω να το θέσω σε αυτόν τον χώρο. Πιστεύω πως θα κυριαρχήσει η κοινή λογική. Αυτό είναι σαν να ειπωθεί στο Ζωγράφειο λύκειο “μην μιλάτε ελληνικά” και αυτό δεν γίνεται”. Δεν είναι δηλαδή μόνο η γελοία σύγκριση με την εξολοθρευμένη μειονότητα της Πόλης, όπου η Τουρκία όντως χαλάρωσε τους ελέγχους αφού χρειάζεται το ρωμέικο απολειφάδι ως πρόσχημα. Είναι και η σύγκριση με την Κύπρο, όπου μας θύμισε ότι δεν μιλάμε πια για δυό κοινότητες ή για δυο γλώσσες αλλά για δυό κράτη! Κι όποιος κατάλαβε, κατάλαβε.\n“Μα πόσο ανελεύθερη χώρα!”\nΑλλά κι όταν μίλησε στην “Τουρκική Νεολαία Κομοτηνής”, ενώπιον των σεσημασμένων επαγγελματιών Τούρκων (Αχμέτ Φαϊκογλου, Γκαλίπ Γκαλίπ, Κοράι Χασάν, Σαμί Τοραμάν, Μπεκίρ Μουσταφάογλου, Ασίμ Τσαβούσογλου, Μουσταφά Αλή Τσαβούς) και άλλων (Μουσταφά Κατραντζί, Εσάτ Χουσεΐν, Σαλίχ Αχμέτ…), βρήκε πάλι να πει ο γάιδαρος τον πετεινό κεφάλα: μέμφθηκε την Ελλάδα για …λογοκρισία στο μειονοτικό σχολείο!!! Ναι, είχε το θράσος να δηλώσει: “Σε ποια εποχή ζούμε; Τι θα πει ελέγχονται τα βιβλία; Στην βιβλιοθήκη του λυκείου τα μισά από τα ράφια της ήταν άδεια. Όταν ρώτησα μου είπαν πως πρέπει να περάσουν από έγκριση. Δηλαδή κάνουμε δωρεά αλλά πρέπει να περάσουν από έλεγχο. Σε ποια εποχή ζούμε; Τι θα πει πρέπει να περάσουν από έλεγχο τα βιβλία; Μήπως βρισκόμαστε στα ολοκληρωτικά καθεστώτα που υπήρχαν μετά από τον Β’ Π.Πόλεμο; Τώρα εδώ είμαστε στην Ε.Ε., δεν κατάλαβα, μπερδεύτηκα. Το να παίρνει κάποιος αυτά τα βιβλία, να τα αναλύει ανά σελίδα, αυτό είναι καλό βιβλίο, το άλλο είναι κακό βιβλίο και φυσικά στα σχολεία θα βάλουμε τα καλά βιβλία, όλα αυτά είναι προϊόντα απαρχαιωμένης σκέψης. Πρόκειται για περιττές αναστολές. Σήμερα στον υπολογιστή με το πάτημα ενός κουμπιού κατεβαίνει κάθε είδος βιβλίου (…) Εμείς θα καταστήσουμε άνευ ουσίας τα προβαλλόμενα εμπόδια. Διότι σήμερα δεν υπάρχει μέρος όπου δεν πάει το Διαδίκτυο. Σήμερα από την Μιανμάρ μέχρι την Κίνα έχει γίνει αντιληπτό πως αυτά τα τεχνητά εμπόδια δεν λειτουργούν.”\nΈκανε λοιπόν ότι αγνοεί το όλο πλαίσιο λειτουργίας των μειονοτικών σχολείων και “ξιπάστηκε” με την “τριτοκοσμική” τακτική που αντίκρυσε! Και καλά να τα έλεγε αυτά κάποιος Ελβετός, κάποιος Δανός, κάποιος από χώρα ας πούμε κάπως δημοκρατική. Αλλά να τα λέει ΤΟΥΡΚΟΣ επίσημος τη στιγμή που το ερντογανικό φασίζον καθεστώς “κατεβάζει” το Twitter, βάζει επιτρόπους στα ιδιωτικά ΜΜΕ, απαγορεύει την κουρδική γλώσσα και τον πολιτισμό παντού, πολιορκεί και βομβαρδίζει τους πολίτες του κτλ κτλ, έ, πάει πάρα πολύ να δεχόμαστε μαθήματα δημοκρατίας και ελευθεριότητας από ΑΥΤΟΝ!\nΚάποτε θυμάμαι γινόταν ολόκληρο ζήτημα μια φράση από επίσημα χείλη περί “μητέρας πατρίδας” της μουσουλμανικής κοινωνίας. Τώρα αυτό – που και πάλι ειπώθηκε – είναι κυριολεκτικά ασήμαντο μπροστά σε όλα τα άλλα. Άραγε θα υπάρξει κάποια κυβερνητική σύσταση στον προκλητικό Πρέσβη που ήρθε για να μας πει πόσο …τυχερή χώρα είμαστε που έχουμε μια τέτοια ειρηνόφιλη και νομιμόφρονα μειονότητα;! “Τέτοια μειονότητα δεν δίνεται σε κάθε χώρα”, είπε σε μια αποστροφή του λόγου του ο Ουράς. Μήπως να του θυμίζαμε ότι και τέτοιος γείτονας σαν την Ελλάδα δεν δίνεται σε κάθε χώρα αλλά ακόμη κι εμείς έχουμε κάποια όρια ανοχής;\nTagged as: Κερίμ Ουράς, μειονοτικό σχολείο, μορφωτικά πρωτόκολλα, Σουκράν Ραΐφ


Συνεχίζεται η δράση «αρχή…ΖΩ» από την Περιφέρεια Στερεάς Ελλάδας - STEREA NEWS\nΓια τρίτη συνεχόμενη χρονιά η Περιφέρεια Στερεάς Ελλάδας συνεχίζει την παροχή έκτακτου οικονομικού βοηθήματος για τα παιδιά της Α’ τάξης Δημοτικού Σχολείου, έτους 2019-2020, μέλη οικογενειών, που διαβιούν κάτω από τα όρια της φτώχειας, στο πλαίσιο υλοποίησης του προγράμματος\nΗ δράση «αρχή…ΖΩ» απευθύνεται σε γονείς και κηδεμόνες μαθητών της Ά τάξης Δημοτικού, οι οποίοι επιθυμούν να λάβουν οικονομική ενίσχυση ύψους εξήντα ευρώ 60€ εφάπαξ, για την αγορά σχολικών ειδών.\n«Μιλάμε με πράξεις, μιλάμε με συγκεκριμένες δράσεις. Στηρίζουμε τη δομή της «Γέφυρας», που ενσαρκώνει το πνεύμα αλληλεγγύης της Περιφέρειάς μας προς τους συμπολίτες μας. Θα θέλαμε να μην είχε κανείς ανάγκη από στήριξη, πόσο μάλλον οι γονείς που πάντα ονειρευόμαστε το καλύτερο για τα παιδιά μας. Ευχαριστούμε το Ίδρυμα Νιάρχος για τη συνεργασία μας.\nΚαλή σχολική χρονιά!» δήλωσε ο Περιφερειάρχης Στερεάς Ελλάδας κ. Φάνης Σπανός.


Βαρβάρα Ζυπίδου: Μετανάστευση ή Εποικισμός; - ΑΣΤΑΚΟΣ NEWS - Για να τα ξέρετε όλα!\nΑρχική Απόψεις Βαρβάρα Ζυπίδου: Μετανάστευση ή Εποικισμός;\nΒαρβάρα Ζυπίδου: Μετανάστευση ή Εποικισμός;\nAstakos-News 00:36 Απόψεις,\nO εποικισμός μέσω της μετανάστευσης μοιάζει με τον Δούρειο Ίππο που χρησιμοποίησαν οι Αχαιοί για να εισβάλλουν στην Τροία. Επινόησαν δηλαδή κάποιο έξυπνο τέχνασμα για να επηρεάσουν σημαντικά την έκβαση των γεγονότων.\nΑυτή η μεθόδευση δεν θα μπορούσε να πραγματοποιηθεί οποιαδήποτε στιγμή, μόνο αν διαμόρφωναν μια ευνοϊκή συνθήκη για την πραγματοποίηση της, μόνο αν έβρισκαν ένα εξιλαστήριο θύμα. Έτσι, η Ελλάδα διανύοντας μια μακροχρόνια κοινωνικοπολιτική κρίση, με ευάλωτη και εύθραυστη οικονομία αποτέλεσε τον πιο αδύναμο κρίκο (ή μήπως τον πιο δυνατό;) και τέθηκε στο επίκεντρο της διεθνούς πολιτικής σκακιέρας. Ας εξετάσουμε όμως τα δεδομένα του πολυσύνθετου φαινομένου της μετανάστευσης από την αρχή, από τη ρίζα του, γιατί μόνο έτσι θα μπορέσουμε να προδιαγράψουμε το τέλος του.\nΚαταρχάς, να διασαφηνίσουμε τους όρους που κατά καιρούς χρησιμοποιούνται. Μετανάστης είναι αυτός που αλλάζει τόπο διαμονής για να βρει δουλειά. Πρόσφυγας είναι εκείνος που αναγκάζεται να εγκαταλείψει την πατρίδα του εξαιτίας του πολέμου, των διώξεων και των βιαιοτήτων που λαμβάνουν χώρα στην πατρίδα του. Παράνομος και όχι παράτυπος μετανάστης είναι εκείνος που δεν είναι μόνιμος υπήκοος μιας χώρας. Συνεπώς, όταν ένας άνθρωπος που ζει σε μια χώρα που δεν του παρέχει ασφάλεια αναγκάζεται να φύγει και να καταφύγει σε μια άλλη χώρα που μπορεί να του διασφαλίσει τα πολυπόθητα αγαθά της ειρήνης και της ασφάλειας, καθώς δεν βρίσκεται σε εμπόλεμη κατάσταση (βλέπε Τουρκία). Αλλά επιλέγει, εσκεμμένα ίσως ή υπό τις εντολές άλλων, να μην εγκατασταθεί εκεί (στην Τουρκία) αλλά να εισέλθει με οποιοδήποτε μέσο, ακόμα και με κίνδυνο της ζωής του σε κάποια άλλη χώρα όπως η Ελλάδα, τότε δεν μπορεί να θεωρηθεί πρόσφυγας αλλά παράνομος μετανάστης. Μήπως τα κίνητρα είναι εντελώς διαφορετικά;\nΔεν είναι εξαιρετικά ύποπτο το γεγονός ότι οι άνθρωποι αυτοί, μουσουλμάνοι στο θρήσκευμα αντί να κατευθυνθούν σε εύπορες μουσουλμανικές χώρες π.χ. Σαουδική Αραβία, Εμιράτα, Κατάρ κτλ. επιλέγουν να κατευθυνθούν προς τη Δύση; Γιατί δεν επιλέγουν να εγκατασταθούν και να αφομοιωθούν σε κοινωνίες ομόδοξες, ομόγλωσσες και ομόθρησκες τους; Μήπως υπάρχει κάποια μεθοδευμένη επιχείρηση εξισλαμισμού και αλλοίωσης της εθνικής μας ταυτότητας και συνείδησης; Οι αθρόες ροές προσφύγων που καταφθάνουν με ανεξέλεγκτους ρυθμούς από ξηρά και θάλασσα δεν είναι όλοι Σύριοι πρόσφυγες όπως προσπαθούν να σε πείσουν τα ΜΜΕ. Ομολογουμένως κάνουν εξαιρετικά τη δουλειά τους, επικεντρώνοντας τα πλάνα των ειδήσεων σε κάποια γυναικόπαιδα που μπορεί να βρίσκονται σε μια λέμβο, αποκρύπτοντας τις πολυάριθμες ορδές των παράνομων μεταναστών.\nΟ εμπαιγμός και η κοροϊδία πολιτικών και δημοσιογράφων προς την ελληνική κοινωνία που πασχίζει να ορθοποδήσει είναι αδιάκοπος. Η μοναδική διέξοδος που προτείνει η πολιτική ηγεσία είναι η αποσυμφόρηση της πρωτεύουσας και η συμφόρηση της περιφέρειας και των νησιών, που ήδη έχουν τα δικά τους προβλήματα επιφορτίζοντας τους και με τον κίνδυνο της δημογραφικής αλλοίωσης και κατάληψης της περιοχής. Αποτελεί άραγε η τακτική αυτή ένα μέτρο ανακούφισης της ελληνικής κοινωνίας;\nΈνας αληθινός πρόσφυγας κυκλοφορεί ρακένδυτος και εξαθλιωμένος, κουβαλώντας μόνο πόνο στην ψυχή του και νοσταλγία για την πατρίδα του και όχι i-phone και τεράστια χρηματικά ποσά. Ένας πραγματικός πρόσφυγας σέβεται την κουλτούρα, τη θρησκεία και τις αρχές της χώρας στην οποία έχει εγκατασταθεί και δεν προσπαθεί να επιβάλλει τις δικές του θρησκευτικές και εθνικές βλέψεις γιατί τότε μιλάμε για κατάληψη της χώρας.\nΠοιος είναι, άραγε, ο ρόλος της Ευρώπης σε αυτό το φλέγον ζήτημα; Προβάλλει με επιτυχία το φιλάνθρωπο, γενναιόδωρο και φιλεύσπλαχνο χαρακτήρα της στα διάφορα συνέδρια που οργανώνει αλλά ουσιαστικά επιδεινώνει την ήδη τεταμένη κατάσταση, επιφορτίζοντας την Ελλάδα με ένα ασήκωτο φορτίο που κινδυνεύει να τη βουλιάξει. Άραγε, πόσο ισότιμα είναι τα κράτη-μέλη της Ε.Ε. τη στιγμή που μια ευρωπαϊκή χώρα όπως η Ελλάδα βάλλεται από παντού, μένοντας απροστάτευτη στις χυδαίες προκλήσεις και απειλές ενός τραγικού σουλτάνου.\nΗ φιλοξενία έχει τις ρίζες της στην αρχαία ελληνική παράδοση και παιδεία καθώς είχε θεσμοθετηθεί ως ο πιο σημαντικός πολιτιστικός νόμος και θεωρούνται πράξη ανώτερη και θεάρεστη. Και επειδή και στην σημερινή εποχή το να παραμείνεις άνθρωπος αλληλέγγυος και φιλεύσπλαχνος είναι μια εξαιρετικά δύσκολη υπόθεση, επιλέγω να προστατεύσω και να αποδεχτώ κάθε άνθρωπο που έχει βιώσει οδυνηρές καταστάσεις στη ζωή του όπως πόλεμο, βία, κίνδυνο. Όμως, επιλέγω να μην αποδεχτώ μια μεθοδευμένη και στοχευμένη αλλοίωση της ταυτότητας και της υπόστασης της πατρίδας μου που θα οδηγήσει εντέλει στην ισλαμοποίησή της. Γιατί όταν μια χώρα κινδυνεύει να εκφυλιστεί κατευθύνεται προς τον όλεθρο και την αφάνεια.\nΥ.Γ. Κάποιοι προβληματισμοί που διεγείρουν ερωτήματα και αφυπνίζουν συνειδήσεις.


επιδερμίδα - τα πιο συχνά προβλήματα και οι λύσεις τους - topmodels.gr\nεπιδερμίδα – τα πιο συχνά προβλήματα και οι λύσεις τους\nΟι συμβουλές της Έφης – Η ακμή, οι πανάδες, η σκασμένη επιδερμίδα είναι μερικά από τα προβλήματα που απασχολούν άτομα κάθε ηλικίας και δυστυχώς τις περισσότερες φορές ταλαιπωρούν την επιδερμίδα για χρόνια. Τυχόν ορμονικά προβλήματα, το στρες, αλλά και το περιβάλλον όπου ζούμε αποτελούν συνήθεις αιτίες των περισσοτέρων προβλημάτων, αλλά ευτυχώς οι ειδικοί δίνουν λύσεις στο καθένα από αυτά.\nΨάχνοντας λοιπόν λύση στο ζήτημα που σας απασχολεί, θα βρείτε στο διαδίκτυο πολλές. Μάλιστα μπορεί να είναι «αντικρουόμενες» και είναι πολύ πιθανόν να μπερδευτείτε. Με μεγάλη μου χαρά, έχω συγκεντρώσει για σας τα πιο συχνά προβλήματα επιδερμίδας και την αντίστοιχη λύση τους σύμφωνα με τους ειδικούς. Όμως, σε καμία περίπτωση μην ξεχάσετε να ζητήσετε τη συμβουλή του δερματολόγου σας. Πολλά ζητήματα είναι πολύ πιο σύνθετα απ΄όσο νομίζουμε και διαφορετικά για τον καθένα μας.\nΠρόβλημα: Ακμή Ενηλίκων\nΣυνήθως παρουσιάζεται σε λιπαρά δέρματα και προσβάλει περισσότερο το πρόσωπο παρά την πλάτη και το στήθος.\nΛύση: Ακολουθείστε τις παρακάτω συμβουλές και σιγά σιγά θα δείτε την ακμή να υποχωρεί! Μπορεί να μην φύγει τελείως, αλλά σταδιακά η όψη της επιδερμίδας σας θα βελτιώνεται.\nΚαθαρίστε την επιδερμίδα σας δύο φορές την ημέρα (πρωί – βράδυ) μ’ ένα απαλό αφρίζον προϊόν καθαρισμού. Μη χρησιμοποιείτε σκληρά σαπούνια γιατι αφυδατώνουν το δέρμα.\nΚάντε τακτικά απολέπιση κι εφαρμόστε στη συνέχεια μια αργυλώδης μάσκα προσώπου. Δύο φορές την εβδομάδα είναι αρκετό.\nΧρησιμοποιήστε μια ελαφριά oil free ενυδατική κρέμα.\nΓια το μακιγιάζ σας (αφορά τις γυναίκες), εφαρμόστε επίσης oily free make up και πούδρα.\nΠρόβλημα: Έντονη λιπαρότητα\nΕμφανίζεται κυρίως στην επιδερμίδα των εφήβων, αλλά επειδή ο τύπος της επιδερμίδας μας είναι γενετικά προκαθορισμένος, μπορεί να διατηρηθεί και στην ενήλικη ζωή μας, ίσως σε μικρότερο βαθμό. Η ζέστη και η υγρασία επιδεινώνουν το πρόβλημα.\nΛύση: Αν ακολουθήσετε τις παραπάνω συμβουλές για το πρόβλημα της ακμής, θα δείτε σταδιακά βελτίωση και στο ζήτημα της έντονης λιπαρότητας.\nΠρόβλημα: Πολύ ορατοί πόροι\nΈνα από τα χαρακτηριστικά της λιπαρής επιδερμίδας είναι οι ορατοί πόροι.\nΛύση: Οι πόροι δεν έχουν μυς, οπότε δεν μπορούν να συστέλλονται και να διαστέλλονται. Καθαρίζοντας όμως την επιδερμίδα δύο φορές την ημέρα κι ακολουθώντας τις παραπάνω συμβουλές (βλ. Πρόβλημα ακμής ενηλίκων), απελευθερώνονται οι πόροι από το σμήγμα και τις ακαθαρσίες και «φαίνονται» μικρότεροι. Για πιο βαθύ καθαρισμό μπορείτε να χρησιμοποιήσετε μια ειδική συσκευή καθαρισμού προσώπου.\nΠρόβλημα: Ξηρή επιδερμίδα που σκάει\nΑντίθετα με την λιπαρότητα, η ξηροδερμία χαρακτηρίζεται από θολό, τραχύ, φολιδωτό δέρμα, με φαγούρα και σχεδόν αόρατους πόρους. Συμβαίνει συνήθως εξαιτίας της μη φυσιολογικής απόρριψης κυττάρων από την εξωτερική στοιβάδα της επιδερμίδας, αν και ρόλο σε αυτό το πρόβλημα παίζουν και οι αυξομειώσεις της θερμοκρασίας, η έλλειψη νερού στον οργανισμό, κάποιες δίαιτες αλλά και ορισμένοι ορμονικοί παράγοντες.\nΛύση: Αποφύγετε να πλένετε το πρόσωπό σας με σαπούνι και με πολύ ζεστό ή κρύο νερό. Είναι προτιμότερο να χρησιμοποιήστε ένα ενυδατικό προϊόν καθαρισμού σε γαλάκτωμα. Κάντε απολέπιση δυο φορές την εβδομάδα με ήπιο απολεπιστικό προϊόν προσώπου για να καταπολεμήσετε τη σκασμένη επιδερμίδα και να την προετοιμάστε για την ενυδατική κρέμα. Απαραιτήτως να εφαρμόζετε καθημερινά ένα θρεπτικό serum πριν την κρέμα ημέρας και την κρέμα νύχτας.\nΠρόβλημα: Μαύροι κύκλοι και πρηξίματα κάτω από τα μάτια\nΗ έλλειψη ύπνου, η κούραση, η κατακράτηση υγρών, το κάπνισμα, παθήσεις του θυρεοειδούς αδένα είναι μερικά από τα αίτια της δημιουργίας μαύρων κύκλων και πρηξιμάτων κάτω από τα μάτια.\nΛύση: Η επιδερμίδα κάτω από τα μάτια είναι ευαίσθητη οπότε μία καλή κρέμα ματιών είναι απαραίτητη. Εφαρμόστε την κρέμα με το απλικατέρ ή με απαλά χτυπηματάκια για να μειώσετε το πρήξιμο και τους μαύρους κύκλους. Μην αφαιρείτε το μακιγιάζ με ζεστό νερό καθώς αυτό μπορεί να προκαλέσει ερεθισμό. Χρησιμοποιήστε ένα καλό ντεμακιγιάζ ματιών και αφαιρέστε απαλά το μακιγιάζ σας. Αν τρίβετε τα μάτια σας μπορεί να προκαλέσετε φλεγμονή και φθορά στα τριχοειδή αγγεία.\nΣτις χώρες που η πλειονότητα του πληθυσμού έχει λευκό δέρμα, υπολογίζουμε ότι το 3 – 10 % των ενηλίκων υποφέρουν από «κοκκινίλες» στο πρόσωπο. Οι κοκκινίλες αυτές που ονομάζονται «κατάρα των Κελτών», θα πρέπει να αντιμετωπίζονται γιατί αλλιώς υπάρχει κίνδυνος να γίνουν μόνιμες και να επιδεινωθούν.\nΛύση: Αποφύγετε το πολύ ζεστό ή πολύ κρύο νερό καθώς αυτό μπορεί να βλάψει τα τριχοειδή αγγεία και να προκαλέσει ερεθισμούς. Πιθανότατα έχετε ιδιαίτερη ευαισθησία στον ήλιο, οπότε επιβάλλεται να φοράτε πάντα μία κρέμα ημέρας με υψηλό SPF ή προσπαθήστε να αποφεύγετε τον ήλιο. Η ευαίσθητη επιδερμίδα αντιδρά θετικά σε μία καταπραϋντική μάσκα.\nΠρόβλημα: Ουλές και πανάδες\nΗ έντονη ακμή μπορεί να δημιουργήσει ουλές και η έκθεση στον ήλιο μπορεί να δημιουργήσει σκούρες κηλίδες τις λεγόμενες πανάδες ή μέλασμα κατά την ιατρική ορολογία.\nΛύση: Χρησιμοποιείστε προϊόντα κι έλαια με βιταμίνη Ε και οι ουλές θα «μαλακώσουν» σταδιακά. Για ν΄αποφύγετε τις πανάδες είναι απαραίτητη η χρήση μιας καλής κρέμας ημέρας με υψηλό δείκτη προστασίας ή αντηλιακού πάνω από την κρέμα σας. Αν μπορείτε να αποφύγετε την έκθεση στον ήλιο, είναι ο καλύτερος τρόπος για να αποφύγετε το μέλασμα.\nΠρόβλημα: Λεπτές γραμμές\nΕίναι οι πρώτες γραμμές που έμφανίζονται στο πρόσωπό μας… Η γήρανση μας χτύπησε την πόρτα και δεν μας αρέσει καθόλου!\nΛύση: Η έκθεση στις ακτίνες UV επιταχύνει τη διαδικασία γήρανσης, συνεπώς μία καλή κρέμα ημέρας με υψηλό SPF είναι πολύ σημαντική. Χρησιμοποιήστε καθημερινά ένα αντιγηραντικό Serum και μια εξειδικευμένη κρέμα ημέρας και νύχτας. Σιγουρευτείτε ότι η επιδερμίδα σας είναι πάντα ενυδατωμένη πίνοντας πολύ νερό.\nΠατήστε ΕΔΩ για περισσότερες πληροφορίες ομορφιάς\nΠροστατέψετε την επιδερμίδα σας από τον ήλιο – 8 μύθοι και αλήθειες\nΜοντέλο με ακμή – Αυτοπεποίθηση, μάρκετινγκ ή «μοντέρνοι» καιροί;\n10 τροφές για να έχετε πάντα δέρμα απαλό – Απλές συμβουλές\n5 σημεία «κλειδιά» για να αποκτήσετε καθαρό πρόσωπο\nΑπαλλαγείτε από τα δερματικά προβλήματα, κάνοντας… yoga!